19:00 / 26 апрель 798 pdf Ўқиш режими + -\n«Аллоҳ таоло «Одам боласининг ҳамма амали ўзи учун, фақат рўза Мен учундир ва унинг мукофотини Мен - Ўзим берурман», деди. Рўза сақловчидир. Қачон қайси бирингиз рўзадор бўлса, фаҳшдан гапирмасин ва бақир-чақир қилмасин. Агар бирортаси у билан сўкишмоқчи ёки уришмоқчи бўлса, «Мен рўзадор одамман», десин. Муҳаммаднинг жони қўлида бўлган Зот ила қасамки, албатта, рўзадорнинг оғзининг ҳиди Аллоҳнинг наздида мушкнинг ҳидидан хушбўйроқдир. Рўзадорга икки хурсандлик бордир. Улар ила суюнгай. Ифтор қилганда суюнгай ва қачон Роббисига йўлиққанда, рўзаси ила суюнгай», дедилар».\n«Одам боласининг ҳамма амали (савоби) кўпайтириб берилур. Бир яхшиликка унинг ўн мислидан то етти юз баробаригача. Аллоҳ азза ва жалла: «Магар рўза Мен учундир. Унинг мукофотини Мен берурман. У (Одам боласи) шаҳвати ва таомини Мен учун тарк қилур», деди», дейилган.\nАллоҳ таоло номидан айтилган сўзлар – ҳадиси қудсий, Пайғамбаримиз соллаллоҳу алайҳи васалламнинг номларидан айтилгани эса ҳадиси шарифдир.\nАввало ҳадиси қудсий келмоқда:\n«Аллоҳ таоло «Одам боласининг ҳамма амали ўзи учун, фақат рўза Мен учундир ва унинг мукофотини Мен – Ўзим берурман», деди».\nДемак, инсоннинг рўзадан бошқа ҳамма қилган амали ўзи учун бўлади. Фақатгина тутган рўзаси Аллоҳ учундир. Буни қандай тушуниш мумкин? Жавоби қўйидагича:\nРўзадан бошқа ҳамма амалларда амал қилувчи хоҳласа ҳам, хоҳламаса ҳам бир оз хўжакўрсинга қилиш, ўзгаларнинг ҳаваси, мақтови, обрў-эътиборини қозониш ҳисси пайдо бўлади.\nМисол учун, намоз ўқиган одамнинг таҳорат қилганини, намозга жой танлаганини ва ниҳоят, намоз ўқиётганини бошқалар кўради. Бу одам намоз учун таҳорат қилмоқда, бу одам намоз учун жой танламоқда, бу одам намоз ўқимоқда, яхши одам экан, деган фикр хаёлидан ўтиб, унга ҳурмат-эътибор билан қарайди.\nШу каби, закот берганини ҳар қанча яширса ҳам, ҳеч бўлмаганда закотни олган киши билиб, ҳаққига дуо қилади.\nҲажга боргани эса умуман, шов-шув бўлиб кетади. Қайтганидан сўнг гуруҳ-гуруҳ кишилар зиёратига келишади. «Ҳожи ака» ёки «Ҳожи она» деган ном билан чақирила бошлайди.\nРўзада эса бу нарсаларнинг бирортаси йўқ, кечаси ҳеч ким кўрмайдиган вақтда саҳарлик қилади. Кундузи эса ҳамма баробар юраверади. Ҳеч кимсиз, ёлғиз ўзи қолганида рўзадор Аллоҳ таоло кўриб турганини ҳис қилиб, оғзини очиб юбормайди. Ана шуларнинг ҳаммаси рўза Аллоҳ учун тутилишининг белгисидир.\nШунинг учун ҳам ёлғиз Аллоҳ учун бўлган ибодатнинг мукофотини Аллоҳ таолонинг Ўзи беришга ваъда қилмоқда. Бу ҳақиқатни яна ҳам тўлиқ тушуниб олишимизга бошқа бир ривоятдан келтирилган қўшимча лафзлар ёрдам беради.\n«Одам боласининг ҳамма амали (савоби) кўпайтириб берилур. Бир яхшиликка унинг ўн мислидан то етти юз баробаригача. Аллоҳ азза ва жалла: «Магар рўза Мен учундир. Унинг мукофотини Мен берурман. У (одам боласи) шаҳвати ва таомини мен учун тарк қилур», деди».\nДемак, рўзадан ўзга амалларнинг савоби қай миқдорда кўпайтириб берилиши аниқ. Савоб бериладиган битта амалнинг савоби ўн мартадан то етти юз мартагача кўпайтирилиши мумкин. Аммо бундан ортиқ бўлмаслиги ҳам мумкин.\nШу билан бирга, рўза учун бериладиган савобнинг кўпайиши шунчаларки, уни Аллоҳ таолодан бошқа ҳеч ким билмайди, идрок ҳам қила олмайди. Рўзадорнинг амали бунчалар юқори баҳоланишининг сабаби у фақат Аллоҳ таоло учун таоми ва шаҳватини тарк қилиб, рўза тутганлигидир.\nУшбу ривоятнинг ҳадис қисмида эса, Пайғамбаримиз соллаллоҳу алайҳи васаллам рўзанинг фазийлатлари ҳақида ва рўзадор ўзини қандай тутиши лозимлиги тўғрисида сўз юритадилар.\nРўзанинг сақловчи эканлиги умумий маънодадир. У рўзадорни турли ёмон ишлардан, гуноҳлардан, касалликлардан, аҳлоқсизликлардан, энг муҳими, дўзахга тушишдан сақлайди.\n2. «Қачон қайси бирингиз рўзадор бўлса, фаҳшдан гапирмасин ва бақир-чақир қилмасин».\nФаҳш, уятсиз сўзларни гапириш мусулмон одамга мутлақо тўғри келмайди. Шунингдек, бақир-чақир қилиш ҳам. Мусулмон рўзадор бўлганида унинг обрў-эътибори яна ҳам ошади. Унинг рўза ила берк оғзидан ҳеч бир беҳуда, номаъқул сўз чиқмаслиги керак. Айниқса, фаҳш сўзлар, сўкиш, ғазаб ила содир бўладиган бақир-чақирлар умуман чиқмаслиги лозим. Агар рўзадорнинг ихтиёридан ташқари, бошқа бировлар уни бақир-чақирга мажбур қилса ҳам, ундан сақланиб қолиш йўли бор.\n3. «Агар бирортаси у билан сўкишмоқчи ёки уришмоқчи бўлса, «Мен рўзадор одамман», десин».\nШу орқали ўзининг сўкишиши ва уришиши мумкин эмаслигини ўзига ҳам, ўзгага ҳам эслатсин. Рўзанинг ҳурматидан сўкишни ва уришишни тарк қилсин. Бу нақадар юксак одоб! Бу нақадар олийжаноблик!\nДарҳақиқат, Аллоҳга ибодат қилиш учун, Аллоҳнинг фарз қилган рўзасини тутиш учун беркитилган оғиздан фаҳш сўзлар, сўкишлар, бақир-чақирлар чиқиши мутлақо тўғри эмас. Бундай оғиздан ҳар доим яхши, гўзал ва фойдали сўзлар чиқиши керак.\n4. «Муҳаммаднинг жони қўлида бўлган Зот ила қасамки, албатта, рўзадор оғзининг ҳиди Аллоҳнинг наздида мушкнинг ҳидидан хушбўйроқдир».\nМаълумки, овқат егандан сўнг маълум вақт ўтиб, таом ҳазм бўлиш жараёнида оғиздан турли ҳидлар чиқади. Одатда ўша ҳид мақтовга сазовор ҳид эмас. Аммо Пайғамбаримиз соллаллоҳу алайҳи васаллам рўзадорнинг оғзидан чиқадиган, араб тилида «халуф» деб номланадиган ўша ҳид Аллоҳнинг ҳузурида мушку анбарнинг ҳидидан ҳам афзал эканлигини қасам ила таъкидламоқдалар. Бу ҳам рўзанинг фазли қанчалар улуғ эканлигини кўрсатади.\nПайғамбаримиз соллаллоҳу алайҳи васалламнинг бу сўзларини фуқаҳоларимиз яхши ўрганиб, «Рўзадор киши Пешиндан кейин мисвок қилмаслиги керак, мабодо у мисвок қилиб, оғзини тозаласа, ўша мушку анбардан кўра хушбўй ҳид кетиб қолади», деганлар.\nРўзанинг фазийлатлари шу билан тамом бўлиб қолмайди. Яна давом этаверади.\n5. «Улар ила суюнгай».\n1. Ифтор қилганда хурсанд бўлади.\n2. Роббига йўлиққанда бу дунёда рўза тутганлигидан хурсанд бўлади.\nДемак, мазкур икки хурсандлик фақат рўза тутган кишилар учунгина бўлади. Бу ҳам рўзанинг буюк фазийлатларидандир.\nДарҳақиқат, кун бўйи рўза тутиб, вақти келганда ифтор қилган инсон ниҳоятда хурсанд бўлади. Аллоҳ амр қилган ибодатни адо этганидан, ҳадсиз-ҳисобсиз савобларга эга бўлганидан, охиратига замин тайёрлаганидан хурсанд бўлади. Очлик, ташналикдан сўнг ҳалол таомга етишганидан хурсанд бўлади. Бундай хурсандлик, албатта, фақат рўза тутган кишигагина насиб этади. Охиратда эса Аллоҳ ила мулоқот бўлганда тутган рўзаси учун жаннатга киритилганидан хурсанд бўлади. Рўза тутмаганлиги учун дўзахга тушиши вожиб бўлган кишилар қандай ҳам хурсанд бўлсинлар?!\nДемак, ҳаётимизда ушбу ҳадиси шарифга ҳеч оғишмай амал қилмоқ лозим, токи Роббимиз бизга фарз қилган рўзани бехато тутайлик, рўзадор кишининг одоблари ила одобланайлик. Ана шунда ҳадисда ваъда қилинган мартабаларга сазовор бўлурмиз, иншааллоҳ.\n13:07 / 27 апрель 2350\n10:30 / 27 апрель 392\n2179 07:00 / 11.02.2019\n1402 16:09 / 17.11.2018\nndash Инсон танасининг тахминан 60 фоизи, чақалоқ танасининг 75 фоизи сувдан иборат, эркак вужудида 47, аёлникида 30 литр атрофида сув бўлади. Бир инсон олтмиш йиллик давоми...\n246 17:09 / 13 июль\n1795 06:01 / 22.11.2018


Европа газсиз қолиши мумкин\nРоссиянинг ўзига газ беришни тўхтатганига қасдма-қасд¸ Украина ҳукумати ҳам ўз ҳудудларидан ўтувчи транзит қувурлари кўзини бекитиб қўйди.\nУкраинанинг ўз ҳудудларидан Европага борувчи Россия гази транзитини тўхтатиш қароридан сўнг Европа давлатларида ëнилғи бўҳрони юзага чиқаëтир.\nРоссия ҳукумати Украина газ учун қарзини тўлаб қўйгачгина мамлакатга газ узатиш тикланиши мумкинлигини писанда қилиш баробарида¸ 2009 йил учун Украинага таклиф этилаëтган газ нархини ҳам муттасил ошириб бормоқда.\nАввалига ҳар минг куб метри учун 300 доллардан сўралган Россия гази баҳоси кўп ўтмай 418 доллар¸ орадан саноқли соатлар ўтгач эса¸ 450 долларга чиқарилди.\nБундай босимга ëн бермаслигини таъкидлаëтган Украина ҳукумати¸ ўз ҳудудлари орқали Европа давлатларига узатилаëтган Россия гази транзитини тўхтатишга қарор қилди.\nБу ҳақда сешанба куни Газпром раиси ўринбосари Александр Медведев хабар қилди.\n- Бугун тонгги соат 2.30 да Украина бир томонлама равишда ўз ҳудудларидан ўтувчи тўрт экспорт қувурларидан учтасини бекитди. Ҳозирда Россиядан Украина орқали Европага бораëтган газ миқдори нормадагидан бир неча баробарга камдир¸ деди Медведев.\nУкраина орқали тўрт йўналишда Европага етказилаëтган газ қувурларидан учтаси кўзининг бекитилиши¸ 2009 йилни қаттиқ совуқ билан бошлаган шарқий Европа мамлакатларида газ бўҳрони юзага чиқармай қолмади.\nАвстрия ҳукумати Россиядан келаëтган газ ҳажми 90 фоизга камайганини билдирди.\nБолгария ҳукумати ҳаво ҳарорати –15 дан тушиб кетган айни кунларда мамлакатда ëнилғи бўҳрони юзага келганини эълон қилди.\nЧехиянинг Россия газини импорт қилувчи Трансгаз ширкати газ ҳажмининг сешанба кундан 75 фоизга камайганини билдирди.\nТуркия¸ Греция¸ Венгрия ва Македония ҳукуматлари Россия гази ҳажмининг кескин камайгани оқибатида ўз фавқулодда заҳираларини ишга солишга мажбур бўлганларини билдирди.\nЕвропа Иттифоқига раислик қилиш навбати 1 январдан ўз ихтиëрига ўтган Чехия ҳукумати Украина ва Россияни зудлик билан бўҳронга чек қўйишга чақирмоқда.\n- Бундай вазият мутлақ қабул қилиб бўлмасдир. Олдиндан огоҳлантирмай туриб¸ боз устига Россия ва Украина олий даражали расмийлари берган ваъдаларга қасдма-қасд¸ Европа Иттифоқининг айрим давлатларига Украина орқали узатилаëтган Россия гази ҳажми кескин қисқарди.\nЕвропа Иттифоқи президенти Чехия ва Европа комиссияси иттифоққа газ узатишни зудлик билан тўлиқ йўлга қўйишни талаб қилади ва ҳар иккала томонни ўзаро тижорий муаммони музокаралар орқали ҳал этишга чақиради¸ деди Чехия бош вазири ўринбосари Александр Вондра сешанба куни.\nМосква ва Киев ўртасидаги навбатдаги газ жанжалининг бевосита тутқуни Европа Иттифоқи бўлиб қолаëтгани учун томонлар айбни бир-бирига тўнкашмоқда.\nЕвропага узатилаëтган газининг 80 фоизи Украина транзит қувурларига қарам бўлган Газпром раҳбарларидан бири Александр Медведев¸ Россия Киевнинг номаъсул ҳатти-ҳаракатлари гаровида қолаëтганини билдирди.\nРоссия томонига кўра¸ 1 январдан бошлаб Украинага газ етказиш тўхтатилгач¸ Киев транзит қувурларидан Европага оқаëтган газни ўғирлашга ўтган.\nБу вазиятни бош вазир Владимир Путин билан муҳокама қилган Газпром раиси Алексей Миллер¸ Россия телеканаллари олиб кўрсатган суҳбатда Путинга Киевни жазолаш чорасини таклиф қилди.\n- Россия-Украина чегара ҳудудларидан Украина юборилаëтган газ ҳажмини Украина ўғирлаган газ миқдори¸ яъни 65¸3 миллион куб метрга қисқартириш ҳақида таклиф бор. Сўнгра бу газ ҳажмини ўғирланаëтган газ миқдорида яна қисқартириб бориш таклиф этилмоқда¸ деди бош вазир билан учрашувда Газпром раҳбари.\nПутиннинг бу таклифни маъқуллаши учун ҳатто дақиқа ҳам кўплик қилди.\n- Яхши¸ мен бу таклифга розиман. Бугундан бошлаб қисқартиринг¸ деди намойишкорона оҳанг ва шаклда Путин.\nҲаво ҳарорати тобора пасайиб¸ газга бўлган эҳтиëжи тобора ошиб бораëтган Европа давлатлари Украина-Россия жанжалида гаровда қолар экан¸ иттифоқ расмийлари Киев ва Москвага юқори даражали расмийларини йўллаш орқали¸ бўҳронга тезроқ барҳам беришга уринмоқдалар.


Наманганда ақидапарастларга қўшилиб, хорижга қочишга уринган шахс қамалди | Qalampir.uz\nНаманганда ақидапарастларга қўшилиб, хорижга қочишга уринган шахс қамалди\n3-саҳифа\t19 Май 13:14 4727\nНаманганда Telegram орқали диний ақидапарастлик ғояларини тарғиб қилган шахс 4 йилга қамалди. Бу ҳақда Давлат хавфсизлик хизмати Матбуот хизмати хабар берди.\nМаълум қилинишича, Наманган шаҳрида яшовчи, 1999 й.т. фуқаро Ж.А. Telegram мессенжери орқали Россия Федерациясида ишлайдиган “Шуҳрат” исмли шахс билан танишиб, диний мавзуларда ўзаро ёзишмаларни амалга оширади.\nЯнги таниши эса унга халқаро террористик ташкилотлар ва диний экстремистик оқимларнинг ғоявий раҳнамолари бўлган “Абу-Салоҳ”, “Абдуллоҳ Зуфар”, “Содиқ Самарқандий” ва бошқаларнинг аудио, видео маърузаларини юбора бошлаган.\nНатижада Ж.А. Telegram мессенжерида канал очиб, унинг аъзоларига ақидапарастлик ғоялари билан йўғрилган электрон китоблар, фото, аудио, видео материалларни тарғиб қилади.\nТерговга қадар текширув ҳаракатлари давомида Ж.А. ҳуқуқ-тартибот идораларига чақиртирилиб, унинг мобиль алоқа воситаси текшириб кўриш мақсадида олиб қолинади.\nСўнгра Ж.А. эски телефони орқали “Шуҳрат” билан боғланиб, бўлган воқеани айтганида, “Шуҳрат” ҳуқуқни муҳофаза қилувчи орган ходимлари уни қўлга олиши мумкинлигини айтиб, зудлик билан Қозоғистонга чиқиб кетиши кераклигини билдиради. Шундан кейин Ж.А. Тошкент вилоятига бориб, “Ғишт-кўприк” халқаро ўтказиш пунктидан Қозоғистон Республикасига ўтишни режа қилади. Аммо, хорижга чиқиш паспорти йўқлиги боис, унинг режаси амалга ошмайди.\nОхир-оқибат Ж.А. “ўзбек-қирғиз” давлат чегарасини ноқонуний кесиб ўтишга уринган вақтида қўлга олинади.\nВазирлар Маҳкамаси ҳузуридаги Дин ишлари бўйича қўмита хулосасига кўра, Ж.А. томонидан Telegram мессенжери орқали тарқатилган материаллардаги маълумотлар ақидапарастлик ғоялари билан йўғрилган бўлиб, уларни Ўзбекистон Республикаси ҳудудига олиб кириш, тайёрлаш ва тарқатиш тақиқланади.\nУнинг содир этган ноқонуний хатти-ҳаракатларига ҳуқуқий баҳо берилган ва жиноят ишлари бўйича Наманган шаҳар суди томонидан Ж.А.га нисбатан 4 йил муддатга озодликдан маҳрум қилиш жазоси тайинланган.\n04 Июль 13:26 76689\n04 Июль 16:52 49362\n05 Июль 20:00 47363\n05 Июль 18:02 44199\n04 Июль 22:12 40064


Тушда қон кўрса нима бўлади. 2 - Туш таъбири\nТушда қон кўрса нима бўлади. 2 Тушда кўрилган қон бадандан чиқса, ғам-қайғу ва зарардир. Баданида яраси бўлмаган ҳолда қон чиққанини кўрган киши пора олади ёки беради. Қон ичганини кўрган киши қон тўкади ёки ҳаром мол ейди. Қондан доғ қолмаганини кўрган киши гуноҳдан қутулади. Жинсий аъзосидан қон оққанини кўрган эркакнинг хотини ҳомиладор бўлса ҳомила нобуд бўлади. Бадандан қон оққанини кўриш камбағал учун бойлик, бой учун зарардир.\nТушда қон чиқса\nТушда қон сийганини кўриш ногирон фарзандга ишорадир. Гоҳида бундай туш бева аёл билан ношаръ- ий алоқага киришиш, деб ҳам таъбир қилинади. Тушда ҳайз қонини кўриш бокира қиз учун никоҳ, ҳомиладор аёл учун ҳомиланинг тушиши; ҳайзи тўхтаган аёл учун касалликка ишорадир. Орқасидан қон чиққанини кўрган киши гуноҳдан фориғ бўлади. Агар қон тегса, у кишининг қўлидан ҳаром мол чиқади. Одам қони оила аъзоларининг, уй эгасининг чиқим қилишига, баъзан касалликка ишора бўлади.\nТушида бадандан қон олдирган киши дўсти билан ши\nрин суҳбат қуради. Йигит киши қон олдирса, рақибларидан\nустун келади ва бойийди. Томирига ништар урди|)иб қонини оқизган киши Худодан қўрқадиган киши бўлса, азоблардан қутулади. Аксинча бўлса, хурматли инсон то- монидан жазоланади. Қўлидан кўп қон оққанини кўрган киши касалликка йўлиқади. Ўнг қўлидан қон олдирган киши бой-бадавлат бўлади. Чап қўлидан олдирган киши- нинг дўстлари кўпаяди. Бирор кишининг баданидан, та- насидан қон қолмайдиган даражада қон оқса, у кишининг ажали яқин бўлади. Бадандан қон олдириш ўқиш, ёзиш ва қўрқувни енгиш, деб ҳам таъбирланади. Қон олган киши кекса бўлса, яхши ҳисобланади. Мард киши бўлса, иззат- ҳурматдан даракдир. Оғзидан кўп қон келганини кўрган кишининг қўлига кўп мол-мулк тушади, аммо яширин сири ошкор бўлади. Ҳомиладор аёлдан тушда қон олиниши фарзанднинг туғилишига ишорадир.\nБирор киши тушида қудуқ кўрса, илм ва бойлик эгаси бўлади. Қудуқдан сув тортиб ичса, бирор олим ёки бой кишидан наф кўради. Қудуқдан олинган сувда чўмилган киши азоблардан халос бўлади. Қудуқ суви билан идишни тўлдирган киши яширин хазинани топади. Тушда кўрилган қудуқ ҳийла ва бирор кишини алдашга ишорадир. Шу са- бабли бирор киши тушида қудуқ қазилганини кўрса, кимгадир хийла ишлатади. Қудуқ қазиган киши қудуққа киргани- ни кўрса, бошқага ишлатган макри ўзига қайтади. Қудуққа тушганини кўрган киши оғир аҳволдан қутулади.\nТушда кўрилган қуён аёлдир. Қуён ушлаганини кўрган киши уйланади. Тушида қуён сўйганини кўрган кишининг рафиқаси ҳам яшайди. Қуён гўштидан терисидан, бирор нарса олганини кўрган кишининг хотинидан жуда кам яхшилик кўради. Қўлига қуён боласи тушганини кўрган кишини хафагарчилик, мусибат кутади.


Президент Ислом Каримов мамлакат иқтисодини беш баробарга оширганини иддао қилди\n13 апрел 2021, Тошкент вақти: 09:38\nЎзбекистоннинг иқтисоди мустақиллик йилларида беш баробар ошганини иддао қилди президент Ислом Каримов ўтган жума кунги чиқишида. Республика Конституциясининг 22 йиллиги муносабати билан 5 декабрь куни ўтказилган йиғинда Каримов давлатнинг ташқи қарзи Ялпи ички маҳсулотнинг 15 фоизидан ошмаслиги, ички қарз эса нольга тенглигини ҳам даъво қилди.\nКаримовдан келтирилаётган иқтибосларга кўра, “мустақиллик йилларида катта қийинчилик ва муаммоларга дуч келинганига қарамасдан, Ўзбекистон иқтисоди қарийб беш баробар, жон бошига ўртача даромад эса, 8,7 баробарга ошган”.\nКаримов яна бир бор глобал иқтисодий инқироз давом этаётганига қарамасдан, Ўзбекистонда иқтисодий ўсиш йилига 8 фоизни ташкил қилаётганини иддао қилди.\nИчки қарз нольга тенглигини даъво қилган президент мамлакатдаги давлатга қарашли корхоналарнинг айирмларида ишчиларга бир неча ойлаб маош тўланмаётгани, расмий маълумотларга кўра, камида 2,5 миллион ўзбекистонлик Россияда мардикорлик қилаётгани каби муаммоларни тилга олмади.\nАйни кунларда мамлакат аҳолисининг катта қисми табиий газ ва электр қуввати тақчиллигини бошдан кечираётгани ҳам президент нутқидан ўрин олмади.


Болангиз "Рамазон" айтса сийлайсизми, сўкасизми!? - BBC News O'zbek\nЮртимизда муборак рамазон бошланиб, аҳли мўмин иссиқ ва узун кунларда рўза тутар экан, оғиз очардан сўнг одамлар гурас-гурас бўлиб тандирдек қизиб ётган қават-қават уйлардан тушиб келиб, серсоя ва шабадали йўлакларда тун ярмигача қолиб суҳбат қурмоқда. Умуман олганда, саратон иссиғи тафтига олгани туфайли рўза тутгану тутмаган қоронғу тушиши билан кўчага чиқиб олган. Кўпқаватли уйларнинг йўлаклари тўла одам, худди байрамга ўхшайди.\nЛекин шу байрамнамо кайфиятни бузиб турадиган ҳолатлар тобора кўпайиб кетмоқдами дейман. Мен нима демоқчиман, демоқчиманки, рамазон ойида хайрия қилувчилар кўпайишини кутиб турганлар ҳам талайгина экан. Яъни, моҳи рамазон баҳона тиланчиликни ёппасига одат қилиб олиш урфга айланиб кетмаяптими, бир пайтлар беозор ва ярашиқли бўлган рамазон айтиш одамларнинг кўнглини бездириб юборадиган даражада нохуш ҳолатга айланиб қолмадими.\nРамазон бошланиши билан кўчаларда ҳам тиланчилар сони сезиларли даражада ошиб кетди. Энди шаҳар маъмурлари ҳам бекор туришмайдику, шу кунларда чорраҳаларда қўлида боласи билан туриб олиб тиланчилик қиладиган аёлларни эрталабданоқ милиция ходимлари тутиб кетмоқда. Уларни тутиш жараёни ҳам кишининг кўнглини алағда қилади. Бир томондан милиция ходимларининг чақалоқли тиланчи аёлни машинага тортиб-суриб тиқаётганини кўриб кўнглинг бузилади, уларнинг ҳаракатидан жаҳлинг чиқади, иккинчи томондан тиланчиларнинг чорраҳада туриб олиб, машиналар ҳаракатига халақит бериши, иссиқда боши айланиб йўлида зўрға кетаётган ҳайдовчиларни чалғитишини ўйлаб, милиция ходимлари ёнини олгинг келади. Хуллас, нима дейишни билмайсан.\nМаҳалла кўйларда эса ёш болалар рамазон айтиб юриши бир пайтлар ярашиқли бўлса, энди сира бундай эмас. Энди оғиз очаман десанг биттаси келади, уни кузатиб уйга қайтиб киришга улгурмасингдан бошқаси дарвозани данғиллатиб уради. Келаверади, кетма-кет, битта-битта бўлиб. Бир қўшним бор, рамазоннинг биринчи кунида шундай болаларга бир дўқ урган эди, улар қайтиб қорасини кўрсатмади. Қўшним рўзани кунида рамазон айтган болаларни нотўғри хафа қилди десам ҳақ бўламанми, ноҳақми. Чунки бу боласи қурмағурлар рамазон айтганга пул чиқариб берган хонадонга келавериб уй эгаларининг тинкасини қуритар экан. Секин разм солсам, бундай сурбет болаларни даф қилиш учун дўқ уриб қўйиш кўпчиликка одат бўлиб қолибди. Хуллас, буларга ҳам нима дейишни билмайсан.\nКеча оқшом дўконни ёпиб уйга қайтдим, йўлим Тошкандда машҳур шашликхона ёнидан ўтади. Ташқаридаги фавворалар ёнига қўйилган стол-стулларда кўпчилик ифторлик қилмоқда, оилавий бўлиб келганлар жуда кўп. Уларнинг атрофини эса рамазон айтиб юрган болалар хира пашшадек ўраб олган. Шашликхонага кириш йўлагини тирбанд қилиб, ўтган-кетганга рамазон айтади. Бир одам уларни сўкиб ўтиб кетди. Мени жаҳлим чиқди, рамазон ойи бўлса, ёш болаларни ҳам сўкадими. Шу гапни айтмоқчи бўлиб ўша одам томон юрдим. Шу пайт болалар шашликхонага кираётган бир йигитнинг атрофини ўраб олиб рамазон айтишга тушди. Йигит ҳамма қараб турганидан хижолат бўлди шекилли, битта минг сўмлик чиқарган эди, болакайлар бирданига унинг қўлига ташланди. Чаққонроғи пулни олиб қочди, қолганлари унинг ортидан "ойиси"ни гўрига шундай ғишт қаладики, шашликхонада ўтирганлардан кўпчилиги қулоғини беркитиб олишга тўғри келди. Мен жойимда таққа тўхтадим.\nХуллас, нима дейишни билмайсан. Шундан кейин болангиз рамазон айтаман деса, нима деган бўлардингиз?


Олис худудларга бориб ишлайдиган ходимларга кушимча туловлар кай тартибда туланади? – Дарё уз Янгиликлар\nГлавная / Жамият / Олис худудларга бориб ишлайдиган ходимларга кушимча туловлар кай тартибда туланади?\n19.01.2021\tЖамият Comments Off on Олис худудларга бориб ишлайдиган ходимларга кушимча туловлар кай тартибда туланади? 20 Показы\nОлис худудлардаги бюджет ташкилотларига малакали мутахассисларни жалб килиш юзасидан тушунтиришлар берилди, дея хабар килмокда Kun.uz мухбири.\nЯнги тартиб президент карори асосида 1 январдан кучга кирди. Унга кура, олис худудларда жойлашган бюджет ташкилотларига бошка худудлардан ишлаш учун келган олий маълумотли мутахассисларга:\n50 БХМ (1 февралдан – 12 250 000 сум) бир марталик бошлангич ёрдам пули;\nуй-жойларни ижарага олганлик учун 2 БХМ (1 февралдан – 490 000 сум) хар ойлик пул компенсацияси берилади.\n«Бундан максад – олис худудлардаги бюджет ташкилотларида ахолига курсатиладиган хизматларнинг сифатини ошириш», – деди Молия вазирлиги департамент директори Адхам Эшжонов 15 январь кунги матбуот анжуманида.\nТиббиёт ходимларига ёрдам пули купрок\nЭндиликда тиббий ОТМни охирги 3 йил ичида тамомлаган ва бошка худудда яшовчи тиббиёт ходими олис ва чекка худудларда жойлашган оилавий шифокор пунктлари ва оилавий поликлиникаларга ишга кабул килинганда, уларга камида 3 йил ишлаб бериш шарти билан:\n30 миллион сум бир марталик бошлангич ёрдам пули;\nуй-жойи булмаганларга эса 3 йил давомида хизмат уй-жойлари ёки 2 БХМ (1 февралдан – 490 000 сум) хар ойлик пул компенсацияси берилади.\n«Олис худудлардаги ахоли малакали тиббий хизматдан фойдаланишда катор муаммоларга дуч келади. Карор билан шу муаммоларни хал килиш, чекка худудларга малакали тиббий хизмат етиб боришини таъминлаш режалаштириляпти», – деди Молия вазирлиги департамент директори Отабек Фозилкаримов.\nОлис худудларда яшаб, ишлаётганларга тааллукли эмас\nБу карор олис худудларда яшаб, ишлаётганлар маошига устама белгилаш учун чикарилмаган, дейди Халк таълими вазирлиги молия департаменти директори Илхом Сирожов.\n«Бу карор таълим сифати паст ва бирор укувчиси ОТМга киролмаган укитувчиларнинг маошини кутариш учун эмас. Халк таълими вазирлиги масъул вакили сифатида айтишим мумкинки, максад Узбекистондаги мактабларда таълим сифатини ошириш. Бу кимнидир иш билан таъминлаш учун хам килинмаяпти.\nВазирлар Махкамаси томонидан олис худуд сифатида белгилаб берилган жойлар бор. Кайд этилган карор иловасидаги худудлар олис ва чекка худудлар деб хисобланади. Иловада 242 та кишлок, махалла ва овуллар санаб утилган. Карордаги имкониятлардан уша худудга борган бюджет ходимигина фойдаланиши мумкин.\nШунингдек, карорга биноан, кайд этилган худудларда ишга кабул килинган малакали мутахассисларга бериладиган бир марталик бошлангич ёрдам пули хамда хар ойлик компенсация солик туловчининг жами даромадига киритилмайди ва бу пулдан даромад солиги олинмайди», – деди Илхом Сирожов.\nПедагогларга кандай талаблар куйилади?\nАдхам Эшжоновга кура, туловлар айнан кандай тоифадаги педагогларга туланиши буйича учта асосий курсаткич бор:\nолий ёки биринчи тоифали булиши;\nбошка худуддан келиб ишлаши (тумандан бошка туманга, вилоятдан бошка вилоятга);\nохирги мактабида бир йил давомида ишлаган булиши керак. Яъни «кизил» худудга жалб килинаётган укитувчи «яшил» худуддаги мактабда охирги бир йилда ишлаган булиши талаб килинади.\nКолган талабларни Халк таълим вазирлиги ишлаб чикади.\nПедагоглар учун устамалар хам бор\n2021 йил 1 мартдан бошлаб, «кизил» мактабларда дарс бериш учун бошка худудлардан жалб килинган педагогларга куйидаги микдорда махсус устамалар туланади:\nбир маъмурий-худудий бирлик доирасида бошка туман ва шахардан келиб ишлаётган укитувчи-педагогларнинг базавий тариф ставкаларига 50 фоиз;\nбошка маъмурий-худудий бирликдан келиб фаолият юритаётган укитувчи-педагогларнинг базавий тариф ставкаларига 100 фоиз.\nТаълим даражаси юкори булмаган («кизил») мактаблар руйхатини ХТВ ва Таълим инспекцияси тузади. Руйхат вазирлик сайтида эълон килинади.\nБошка худудлардан жалб килинган педагогларга махсус устамалар улар борган мактаб «кизил» тоифадан чиккан йилдан кейинги йил учун хам туланади.\nШифокорларга кандай талаб бор?\nУкитувчилардан фаркли равишда, тиббиёт ходимлари учун тоифаси буйича шартлар куйилмаган. Тиббиёт йуналишидаги ОТМни битирган кадрлар олис худудларга бориб ишлаганда, укиш шаклидан катъи назар (кундузги, сиртки, кечки) компенсация тулаб берилади.\n«Аммо улар ОТМни охирги уч йил ичида битирган булиши керак», – деди Отабек Фозилкаримов.\nШароит яратиш – хокимликлар зиммасида\n«Карорда хокимиятларга хам топширик кетган. Олис худудга бошка худуддан келиб ишлайдиган барча бюджет ташкилотлари ходимларига уй-жой буйича шароитлар яратиши зарур», – деди Илхом Сирожов.\nОлис ва чекка худудларда жойлашган бюджет ташкилотларида кадрларга булган эхтиёж буйича буш иш уринлари юзасидан маълумотлар хар ой якуни буйича кейинги ойнинг 5-кунига кадар расмий сайтларга жойлаштириб борилади.\nОлис ва чекка худудлардаги бюджет ташкилотларига бошка худудлардан келиб ишловчи мутахассисларга тегишли худудлардаги захира ерларларидан конун хужжатларида белгиланган тартибда уй-жой курилиши учун ер участкалари ажратилади.\nПред. Кадастр агентлиги директори бошка ишга утмокда\nСледующая Нанайликлар хали хам арикдан сув ичмокда. Хоким уринбосари «муаммо хал булди» деганди


Finance.uz - СОЛИҚ СИЁСАТИ: ИҚТИСОДИЙ ЎСИШ ВА ЯНГИЛАНИШ ЙЎЛИДА\nСОЛИҚ СИЁСАТИ: ИҚТИСОДИЙ ЎСИШ ВА ЯНГИЛАНИШ ЙЎЛИДА\nВатанимиз мустақилликка эришган илк йиллардан бошлаб режали иқтисодий тизимдан бозор муносабатларига асосланган иқтисодиётга ўтиш йўналишида кенг кўламдаги ислоҳотлар амалга оширилди ва амалга оширилмоқда. Жумладан, макроиқтисодий сиёсатнинг муҳим бўғини ҳисобланадиган солиқ сиёсати, солиқ қонунчилиги ва солиқ маъмурчилиги асослари яратилди ва ривожлантирилди. Амалга оширилган ислоҳотлар, биринчидан, давлат харажатларини молиялаштиришни таъминлай оладиган даромад базасини яратган бўлса, иккинчидан, иқтисодиётнинг муҳим соҳаларини ривожлантиришга қулай шароит яратиб берадиган солиқ тизимини вужудга келтирди.\nКейинги ўн икки йилда республикамиз ялпи ички маҳсулоти (ЯИМ) ҳажми ўртача йилига 8 фоиздан ортиқ ўсмоқда, иқтисодиётимизда ижобий тузилмавий ўзгаришлар юз бермоқда. Солиқ сиёсатининг республикамизда кичик бизнесни ривожлантириш, ишлаб чиқаришни модернизация қилиш, маҳаллийлаштириш ва хизмат кўрсатиш соҳаларини, шунингдек, экспорт салоҳиятини юксалтиришдаги ролини таҳлил қилсак, бунинг яққол тасдиғини кўрамиз.\n-- Солиқ юкининг камайиши юқори иқтисодий ўсиш суръатларини таъминлашда муҳим роль ўйнади. Солиқ ислоҳотларининг устувор йўналиши сифатида солиқ юкининг босқичма-босқич пасайтирилиши барқарор иқтисодий ўсиш суръатларига эришишда муҳим омил бўлди.\nБозор муносабатларига асосланган иқтисодиётга ўтишнинг Ўзбекистон Республикаси Биринчи Президенти И.Каримов томонидан белгилаб берилган «Ўзбек модели» асосий тамойилларидан бири иқтисодий ислоҳотлар жараёнида давлатнинг етакчилик ролидир. Одатда, макроиқтисодий сиёсатни олиб боришда ушбу роль давлатнинг фискал сиёсати орқали амалга оширилади. Фискал сиёсат орқали давлат нафақат умумлашган талабни, ишлаб чиқаришни ва даромадларни бошқариб туради, балки институционал ва тузилмавий ислоҳотлар ривожига ҳам актив таъсир кўрсатади.\nПрезидент И.Каримов иқтисодий ислоҳотлар ва инвестициялар бўйича Идоралараро Мувофиқлаштирувчи Кенгашда сўзлаган нутқида фискал сиёсатни юритишга алоҳида эътибор қаратиб, бу сиёсатни иқтисодиётнинг ҳар томонлама таҳлили натижаларига асосланиб олиб бориш кераклигини таъкидлади. Вазирлар Маҳкамасининг 2000 йил 29 декабрдаги «Вазирлар Маҳкамасининг Умумиқтисодий комплекси таркибига кирувчи вазирликлар ва идоралар ишининг самарадорлигини ошириш чора-тадбирлари тўғрисида»ги 517-сонли қарорида ҳам иқтисодиётни эркинлаштириш ва уни бошқаришда давлатнинг бевосита аралашувини камайтириш жараёнларида макроиқтисодий сиёсатнинг турли йўналишлари ўртасида узвий боғлиқликни ошириш зарурлиги уқтирилган.\n1-графикдан кўриниб турибдики, солиқ юки пасайиши ва ЯИМ ўсиши суръатлари тескари пропорционал боғланган. Яъни солиқ юки пасайиши ЯИМ ўсиш суръати ўсишига олиб келади. Юртимизда ҳам асосий солиқлар бўйича солиқ ставкалари пасайтирилиши ва оптималлаштирилиши, солиқ маъмурчилигининг тубдан яхшиланиши, самарадор (соддалаштирилган) солиқ тизимига ўтилиши бўйича амалга оширилган ислоҳотлар натижасида иқтисодиётдаги солиқ юки ЯИМга нисбатан 1991 йилдаги 49,1 фоиздан 2015 йилга келиб 30,6 фоизгача пасайишига эришилди. Солиқ юкининг камайтирилиши эса, ўз навбатида, иқтисодиётимизнинг юқори суръатларда ўсишига замин яратди. Кейинги 12 йил (2004-2015 йиллар) мобайнида мамлакатимиз ЯИМнинг ўсиш суръати ўртача 8,1 фоизни ташкил қилди. Саноат маҳсулоти ҳажми эса ўртача 9,2 фоиздан ўсди.\nСолиқ юки камайиши деярли барча бевосита ва билвосита солиқлар юкининг камайиши орқали амалга оширилди.\nФойда солиғи. Юридик шахслардан олинадиган фойда солиғи ставкаси 1995 йилда 38 фоизни ташкил этган бўлса, 2016 йилга келиб бу ставка 7,5 фоизгача пасайтирилди. Ишлаб чиқарувчиларни қўллаб-қувватлаш, икки ёқлама солиқ солишнинг олдини олиш мақсадида меҳнатга ҳақ тўлаш харажатлари ва ишлаб чиқариш билан боғлиқ бошқа харажатлар фойда солиғини ҳисоблаб чиқаришда солиқ солиш базасидан чегириб ташланадиган ва солиқ солиш базасига қайта қўшилмайдиган харажатлар таркибига киритилди.\nЖисмоний шахсларнинг даромад солиғи. Аҳолининг реал даромадлари ва харид қобилиятини ошириш мақсадида жисмоний шахслар даромадига солиқ солиш тартиби ҳам такомиллаштирилиб, солиқ ставкалари кескин пасайтирилди. Мустақилликнинг дастлабки йилларида жисмоний шахслардан олинадиган даромад солиғи 7 босқичли шкалада – 60 фоиз максимал ставкада ҳисобланган бўлса, бугун ушбу солиқ тури 4 босқичли шкала бўйича тўланмоқда. Ва унинг максимал ставкаси 23 фоизни ташкил этаяпти. 2015 йилнинг 1 январь санасидан эътиборан, энг кичик иш ҳақининг бир бараваригача бўлган даромадлар солиқ солинадиган базадан чиқариб ташланиши белгилаб қўйилди.\nЯгона ижтимоий тўлов. Корхона ва ташкилотларда ишчи-хизматчиларни ёллаш билан боғлиқ харажатлар, ходимларнинг иш ҳақи фондидан ушланадиган мажбурий тўловлар ҳажмини камайтириш бўйича ҳам кенг кўламли ишлар амалга оширилди. Корхона ва ташкилотларнинг ижтимоий суғурталаш тизими (Пенсия фонди, Бандлик фонди ва касаба уюшмалари Федерацияси)га ажратмалар миқдори 1994 йилда иш ҳақи фондидан 40 фоизни ташкил этган бўлса, кейинги йилларда ушбу ставка босқичма-босқич 25 фоизга қадар пасайтирилди. Ўтган йилдан бошлаб эса микрофирма ва кичик корхоналар учун ягона ижтимоий тўлов ставкаси 25 фоиздан 15 фоизга туширилди.\nҚўшилган қиймат солиғи. Республикада истеъмол талаби ва маҳсулот (иш, хизмат) ишлаб чиқаришни кенгайтиришни рағбатлантириш мақсадида қўшилган қиймат солиғи ставкаси 30 фоиздан 20 фоизга туширилди. Иқтисодий ўсиш суръатларини таъминлаш ва хўжалик фаолиятининг жадаллашуви натижасида бюджет даромадларида қўшилган қиймат солиғи бўйича тушум кўрсаткичлари тобора ўсиб борди.\nБундан ташқари, 1991 йилдан то бугунга қадар солиқ ставкаларини камайтириш билан бир қаторда бир хил солиқ солиш базасига ўхшаш солиқлар унификация қилинди, кам самарали солиқ ва мажбурий тўловлар бекор қилиниб, солиққа тортиш тартиби соддалаштирилди.\n-- Бюджет даромадлари таркибида ресурс солиқлари улуши ошиб бормоқда.\nСолиқ тизимини ислоҳ қилиш натижасида бюджет даромадлари таркибида ҳам ижобий ўзгаришлар кузатиляпти. Аҳолига солиқ юкини камайтириш ҳамда табиий ресурслардан оқилона фойдаланишни рағбатлантириш мақсадида жами бюджет даромадларида корхоналар фойдасидан олинадиган солиқларнинг улуши камайтирилиб, ресурс солиқлари улуши босқичма-босқич ошириб борилди. Натижада, 1995 йилга нисбатан 2015 йили бюджет даромадларида бевосита солиқлар улуши 38,5 фоиздан 24,1 фоизгача қисқарди. Ресурс ва мулк солиғининг улуши 5,9 фоиздан 13,2 фоизгача ортди.\nХусусан, корхоналар фойдасига солиқ юки камайтирилиши ва соддалаштирилган тизим жорий этилиши натижасида юридик шахслардан олинадиган фойда солиғининг бюджет даромадларидаги улуши 1995 йили 28,6 фоиздан 2015 йили 3,2 фоизгача пасайди.\n-- Кичик бизнeс вa xусусий тaдбиркoрликни қўллаб-қувватлашда солиқлар асосий восита бўлиб хизмат қилмоқда. Мамлакатимизда кичик бизнес ва хусусий тадбиркорликнинг жадал ривожланиши энг аввало, мазкур соҳа учун солиқ солишнинг соддалаштирилган тартиби жорий этилганлиги самарасидир. Зеро, солиқ юкининг босқичма-босқич камайтириб борилиши бу борада муҳим аҳамият касб этмоқда. Микрофирма ва кичик корхоналар томонидан тўланадиган ягона солиқ тўловининг ставкаси 2005 йилдаги 15,2 фоиздан 5 фоизгача пасайтирилди.\nШу ўринда ҳукуматимиз томонидан кичик бизнесни қўллаб-қувватлашга қаратилган қарорлар қабул қилинганлигини қайд этиш жоиз. Хусусан, Президент И.Каримов «Кичик бизнес ва хусусий тадбиркорлик соҳасини ривожлантирмасдан, унга тегишли кўмак ва рағбат бермасдан, зарур имконият, имтиёз ва преференциялар яратмасдан туриб, биз иқтисодиётимизнинг келажагини таъминлай олмаймиз», деб таъкидлаган эдилар.\nМисол учун, янги иш ўринлари яратиш тизимини олайлик. Ўзбекистон Республикаси Президентининг 2009 йил 15 майдаги «Тадбиркорлик фаолиятини янада қўллаб-қувватлаш ва ривожлантириш чора-тадбирлари тўғрисида»ги ПҚ-1112-сонли Қарори ва 2010 йил, 28 июлдаги «Таълим муассасаларининг битирувчиларини тадбиркорлик фаолиятига жалб этиш борасидаги қўшимча чора-тадбирлар тўғрисида»ги ПФ-4232-сонли Фармонига асосан, қуйидаги ҳолларда микрофирма ва кичик корхоналар учун назарда тутилган имтиёзлар, кафолат ҳамда ҳуқуқлар уларда сақланиб қолади:\n-- кичик корхона ўз уйида ишлаётган (касаначилик билан шуғулланаётган) фуқаролар билан қонун ҳужжатларида белгиланган ходимлар сонининг чекланган нормативидан кўпи билан 30 фоиз ошган миқдорда меҳнат шартномаларини тузганда;\n-- микрофирма ва кичик корхоналар томонидан республиканинг касб-ҳунар коллежлари, академик лицей ҳамда олий таълим муассасалари битирувчилари билан меҳнат шартномалари тузилганда банд ходимларнинг ўртача йиллик сони қонун ҳужжатларида белгиланган чекланган нормативдан кўпи билан 50 фоиз оширилган ҳолларда.\n2015 йилнинг 1 январидан эътиборан, кичик корхоналар учун ягона ижтимоий тўлов ставкаси 25 фоиздан 15 фоизгача пасайтирилиши ушбу соҳага малакали ишчилар кўпроқ жалб қилиниши, ойлик маошлар оширилиши учун қулай шароит яратди.\nТекширишлар сони камайтирилгани эса тадбиркорларнинг ишончли ҳимоясини таъминлашда муҳим аҳамият касб этмоқда. Ўзбекистон Республикаси Президентининг «Тадбиркорлик субъектларини текширишларни янада қисқартириш ва улар фаолиятини назорат қилишни ташкил этиш тизимини такомиллаштириш борасидаги қўшимча чора-тадбирлар тўғрисида»ги ПФ-4296-сонли Фармонига кўра, янги ташкил қилинган кичик тадбиркорлик субъектларининг (акциз солиғига тортиладиган товарлар ишлаб чиқарувчи кичик тадбиркорлик субъектлари фаолиятини текшириш, шунингдек, бюджет ҳамда марказлаштирилган маблағлар ва ресурслардан мақсадли фойдаланиш билан боғлиқ текширишлар бундан мустасно) молия-хўжалик фаолияти улар давлат рўйхатига олинган пайтдан бошлаб, дастлабки 3 йил мобайнида режали солиқ текширувларидан ўтказилмаслиги белгиланди. Ушбу тартиб фермер хўжаликлари фаолиятини текширишга ҳам тегишлидир. Фармонга кўра, 2011 йилнинг 1 апрелидан то 2014 йилнинг 1 апрелигача бўлган даврда солиқлар ва бошқа мажбурий тўловларни ўз вақтида тўлаб келаётган, шунингдек, ишлаб чиқариш суръатларининг барқарор ўсиши ва рентабеллигини таъминлаётган кичик тадбиркорлик субъектларининг молия-хўжалик фаолиятини солиқ соҳасида текшириш тақиқланди.\nЎзбекистон Республикаси Президентининг 2015 йил 15 майдаги «Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида»ги ПФ-4725-сонли Фармонига кўра, 2015 йилнинг 1 июлидан эътиборан:\n-- микрофирма, кичик корхона ва фермер хўжаликлари фаолиятига оид барча текширувлар режали тартибда назорат органлари томонидан тўрт йилда бир мартадан, бошқа хўжалик субъектларида эса фақат Ўзбекистон Республикасининг Назорат қилувчи органлар фаолиятини мувофиқлаштирувчи республика кенгаши қарорига асосан, уч йилда бир мартадан кўп бўлмаган тартибда амалга оширилади;\n-- молия-хўжалик фаолияти билан боғлиқ бўлмаган режали текширувларни ўтказиш муддати 10 календарь кунидан ошмайди;\n-- Ўзбекистон Республикаси ЖКнинг 184-моддасида назарда тутилган жиноят (солиқлар ёки бошқа мажбурий тўловларни тўлашдан бўйин товлаш)ни биринчи марта содир этган, жиноят аниқлангандан кейин 30 кун ичида давлатга етказилган зарарни тўлиқ қоплаган, пеня ва бошқа турдаги молиявий санкцияларни тўлаган шахсга нисбатан жиноий иш қўзғатилмайди ва у жавобгарликдан озод қилинади.\n2015 йилнинг 1 июлидан якка тартибдаги тадбиркорларга фаолиятидан келиб чиққан ҳолда ҳар бир ёлланган ишчи учун бюджетдан ташқари Пенсия фондига энг кам ойлик иш ҳақининг 50 фоизи миқдорида суғурта бадали ва якка тартибдаги иш берувчи тадбиркор учун ўрнатилган ставканинг 30 фоизи миқдорида қатъий белгиланган солиқ тўлаш шарти билан бир нафардан уч нафаргача ишчини ёллаш ҳуқуқи берилади. Якка тартибдаги тадбиркорлар касб-ҳунар коллежи битирувчиларини ишга ёллаган ҳолатда коллежни битирганидан эътиборан, ўн икки ой мобайнида ёлланма ишчилар учун қатъий белгиланган солиқдан озод этилади.\nСолиқ ва статистика ҳисоботлари 100 фоиз электрон шаклда Интернет тармоғи орқали тақдим этилмоқда. Кичик корхоналар умумбелгиланган солиқ тўловчиси сифатида бюджет ва бюджетдан ташқари жамғармаларга тўловлар бўйича ҳар ойда тақдим этиб келаётган 12 та ҳисобот ўрнига кичик бизнес корхоналари ҳар чорак якуни бўйича 4 та ҳисобот тақдим этади.\nБугунги кунда кичик бизнес субъектлари учун яратилаётган қулайликлар туфайли йилдан-йилга уларнинг иқтисодиётдаги ўрни ва роли ошиб бормоқда. 2015 йил якунларига кўра, ушбу субъектларда банд бўлганлар сони 10,2 млн. кишидан ошди. Бу эса иқтисодиётдаги жами иш билан банд бўлганларнинг 77,9 фоизини ташкил қилади. Мамлакатимиз ялпи ички маҳсулотида уларнинг улуши 2005 йилдаги 38,2 фоиздан 56,5 фоизга етди. Кичик бизнес улуши саноат маҳсулоти ишлаб чиқаришда 38,9 фоизни, инвестицияларни ўзлаштиришда 36,3 фоизни, савдо айланмасида 87,1 фоизни, экспортда эса 26,9 фоизни ташкил қилмоқда.\n-- Саноат ишлаб чиқаришини модернизациялаш ва тўғридан-тўғри хорижий инвестицияларни жалб қилишни солиқ имтиёзлари орқали рағбатлантириш йўналишлари ҳақида айтсак. Ўтган асрнинг 90-йиллари бошида собиқ СССРнинг деярли барча республикаларида кўплаб йирик саноат корхоналари ўзининг ишлаб чиқариш фаолиятини кескин пасайтирди, кўпчилиги банкротга учради ёки ёпилди. Ушбу ҳолат ва мавжуд ишлаб чиқариш алоқаларининг узилиши Ўзбекистон саноат корхоналари фаолиятига ҳам салбий таъсир ўтказмай қолмади. 1991-2000 йиллар мобайнида саноатнинг ЯИМдаги улуши 26,3 фоиздан 14,2 фоизгача пасайиб кетди. Ҳукуматимиз томонидан 2000-2015 йиллар мобайнида саноатнинг барча асосий тармоқларида – ёнилғи-энергетика, металлургия, кимё, енгил саноат, қурилиш маҳсулотларини ишлаб чиқариш, озиқ-овқат, фармацевтика, транспорт, автомобилсозлик ва бошқа йўналишларда ишлаб чиқаришни модернизация қилиш, техник ва технологик жиҳатдан қайта жиҳозлашга йўналтирилган бир қатор дастурлар қабул қилинди. Ушбу дастурларни муваффақиятли амалга оширишда юқори натижаларга эришишда солиқ тизимининг ҳам ҳиссаси каттадир.\n2007 йил 14 мартда Ўзбекистон Республикаси Президентининг «Ишлаб чиқаришни модернизациялаш, техник ва технологик қайта жиҳозлашни рағбатлантиришга оид қўшимча чора-тадбирлар тўғрисида»ги ПФ-3860-сонли Фармони қабул қилинди. Ушбу Фармонга биноан:\n-- хўжалик юритувчи субъектларга беш йил мобайнида ишлаб чиқаришни модернизациялаш, техник ва технологик қайта жиҳозлашга, янги технологик ускуналар харид қилиш, янги қурилиш шаклида ишлаб чиқаришни кенгайтириш, ишлаб чиқариш эҳтиёжлари учун фойдаланиладиган бино ва иншоотларни реконструкция қилиш ҳуқуқи берилди. Шунингдек, ушбу мақсадлар учун берилган кредитларни қайтариш, лизинг объекти қийматини тўлашга йўналтирилган маблағлар миқдорида тегишли солиқ даврида амортизация ажратмаларини чиқариб ташлаган ҳолда, аммо солиққа тортиладиган даромаднинг 30 фоизидан ошмайдиган миқдорда фойдадан олинадиган солиқ базасини камайтириш лозимлиги белгиланди;\n-- солиққа тортишнинг соддалаштирилган тартиби қўлланадиган юридик шахслар учун беш йил давомида ягона солиқ тўловини тўлашда солиққа тортиладиган базани харид қилинган янги технологик жиҳозлар қийматига тенг, аммо солиққа тортиш базасининг 25 фоизидан кўп бўлмаган миқдорда камайтирган ҳолда солиқ имтиёзлари жорий этилди;\n-- ишлаб чиқаришга жорий этилган янги технологик жиҳозлар беш йил муддатга мулк солиғидан озод қилинди (Ўзбекистон Республикаси Президентининг 2013 йил\n26 декабрдаги ПФ-4589-сонли Фармонига асосан ўз кучини йўқотган).\nБундан ташқари, Солиқ кодексининг 211-моддаси, 7-бандига биноан, Ўзбекистон Республикаси ҳудудига қонун ҳужжатларига мувофиқ тасдиқланадиган рўйхат бўйича олиб кирилаётган технологик асбоб-ускуналар, шунингдек, бутловчи буюмлар ва эҳтиёт қисмлар қўшилган қиймат солиғидан озод қилинади. Бундан ташқари, Божхона кодексининг 297-моддасига биноан, қонун ҳужжатларига мувофиқ тасдиқланадиган рўйхат бўйича олиб кирилаётган технологик асбоб-ускуналар, бутловчи буюмлар ва эҳтиёт қисмлар божхона божини тўлашдан озод қилинади.\nЎзбекистон Республикаси Президентининг 2005 йил 11 апрелдаги «Тўғридан-тўғри хусусий хорижий инвестицияларни жалб этишни рағбатлантириш борасидаги қўшимча чора-тадбирлар тўғрисида»ги ПФ-3594-сонли Фармонига биноан, 2005 йилнинг 1 июлидан бошлаб, тўғридан-тўғри хусусий хорижий инвестицияларни жалб этадиган ва иқтисодиёт тармоқларида маҳсулот ишлаб чиқаришга ихтисослаштирилган корхоналар юридик шахсларнинг фойдасидан олинадиган солиқ, мулк солиғи, ижтимоий инфратузилмани ривожлантириш ва ободонлаштириш солиғи, микрофирма ва кичик корхоналар учун белгиланган ягона солиқ тўлашдан, шунингдек, Республика йўл жамғармасига мажбурий ажратмалар тўлашдан озод қилинди. Тўғридан-тўғри хусусий хорижий инвестициялар ҳажмига кўра, солиқ имтиёзлари қуйидагича белгиланди:\n-- 300 минг АҚШ долларидан 3 млн. АҚШ долларигача – 3 йил муддатга;\n-- 3 млн.дан ортиқ АҚШ долларидан 10 млн. АҚШ долларигача – 5 йил муддатга;\n-- 10 млн. АҚШ долларидан ортиқ бўлганда – 7 йил муддатга.\nУшбу Фармонда кўрсатилган солиқ имтиёзлари қуйидаги шартлар асосида қўлланиши белгиланди:\n-- мазкур корхоналарни Тошкент шаҳри ва Тошкент вилоятини истисно қилган ҳолда республиканинг барча шаҳар ҳамда қишлоқ аҳоли пунктларида жойлаштириш;\n-- хорижий инвесторлар томонидан тўғридан-тўғри хусусий хорижий инвестицияларни Ўзбекистон Республикасининг кафолати берилмаган ҳолда амалга ошириш;\n-- корхонанинг устав капиталида хорижий иштирокчиларнинг улуши камида 33 фоизни ташкил этиши лозим;\n-- хорижий инвестицияларни эркин алмаштириладиган валюта ёки янги замонавий технологик ускуна тарзида қўйиш;\n-- мазкур имтиёзларни қўллаш муддати давомида имтиёзлардан олинган даромаднинг камида 50 фоизини корхонани янада ривожлантириш учун қайта инвестициялашга йўналтириш.\nЎзбекистон Республикаси Президентининг 2012 йил 10 апрелдаги ПФ–4434-сон Фармонига биноан, қиймати 50 млн. АҚШ долларидан ошадиган ва хорижий инвесторнинг улуши камида 50 фоиз бўлган инвестиция лойиҳалари доирасида, ишлаб чиқариш майдонидан ташқаридаги зарур ташқи муҳандислик-коммуникация тармоқларини қуриш бюджет маблағлари ҳамда бошқа ички молиялаштириш манбалари ҳисобидан амалга оширилиши тартиби ўрнатилди. Мазкур Фармонга биноан белгилаб қўйилдики, хорижий инвесторнинг пул шаклидаги улуши 5 млн. АҚШ долларидан кам бўлмаган янгидан ташкил этилаётган хорижий инвестициялар иштирокидаги корхоналар давлат рўйхатидан ўтган санадан бошлаб 10 йил мобайнида солиқ қонунчилигида ўзгаришлар юз берган ҳолларда, юридик шахслардан олинадиган фойда солиғи, қўшилган қиймат солиғи, мол-мулк солиғи, ободонлаштириш ва ижтимоий инфратузилмани ривожлантириш солиғи, ягона ижтимоий тўлов, ягона солиқ тўлови, шунингдек, Республика йўл жамғармасига ҳамда Бюджетдан ташқари умумтаълим мактаблари, касб-ҳунар коллежлари, академик лицейлар ва тиббиёт муассасаларини реконструкция қилиш, мукаммал таъмирлаш ва жиҳозлаш жамғармасига мажбурий ажратмалар тўлашнинг мазкур корхоналар давлат рўйхатидан ўтиш санасида амал қилган меъёрлари ҳамда қоидаларини қўллашга ҳақлидир.\nИқтисодиётимизда амалга оширилган ислоҳотлар самараси ўлароқ, 2006-2015 йиллар мобайнида инвестициялар ҳажми йилига ўртача 15,1 фоиздан ўсди. Жами инвестициялар таркибида хорижий инвестициялар ва кредитлар улуши ўртача 20 фоиздан юқори бўлди. 2015 йилда барча молиялаштириш манбалари ҳисобидан 15 млрд. 800 млн. АҚШ доллари миқдорида инвестициялар жалб этилди ва ўзлаштирилди. Жами инвестицияларнинг 3 млрд. 300 млн. АҚШ долларидан зиёди ёки 21 фоиздан ортиғи хорижий инвестициялар бўлиб, шунинг 73 фоизи тўғридан-тўғри чет эл инвестицияларидир. Инвестицияларнинг 67,1 фоизи янги ишлаб чиқариш қувватларини барпо этишга йўналтирилди. Бу эса 2015 йилда умумий қиймати 7 млрд. 400 млн. АҚШ доллари бўлган 158 та йирик ишлаб чиқариш объекти қурилишини якунлаш ва фойдаланишга топшириш имконини берди.\nНатижада, саноатнинг барча асосий тармоқларида ишлаб чиқариш ҳажми жадал суръатларда ўсишига эришилди. Автомобилсозлик, нефт-кимё, газ-кимё каби бир қатор янги тармоқлар вужудга келди. Саноат маҳсулоти ҳажми 2006-2015 йилларда ўртача 9,3 фоиздан ўсди ва 2015 йил якунига келиб унинг ЯИМдаги улуши 33,5 фоизни ташкил этди.\n-- Экспортни ривожлантириш ва диверсификация қилишни солиқлар орқали рағбатлантириш орқали экспорт ҳажмини оширишга эришилмоқда. Экспорт таркибини оптималлаштириш (диверсификация қилиш), жаҳон бозоридаги хомашё маҳсулотларининг беқарор конъюнктурасига боғлиқлигини камайтириш масалалари ҳукуматимизнинг доимо диққат марказидадир. Ушбу масалаларни ҳал этишда солиқ сиёсатига катта ўрин ажратилмоқда.\nХусусан, уларнинг айримларини хронологик тартибда санаб ўтишимиз мумкин:\n1) 1994 йил июль ойидан бошлаб, хомашё бўлмаган маҳсулотларни экспорт қилувчи корхоналарга кенг имтиёзлар берилди;\n2) 1996 йил апрель ойидан бошлаб, ишлаб чиқарилаётган маҳсулотларнинг қайта ишланиш (мураккаблик) даражасига боғлиқ ҳолда корхоналар фойдасига дифференциаллашган солиқ ставкалари ўрнатилди;\n3) экспорт қилувчи корхоналар экспорт учун мўлжалланган маҳсулотларни ишлаб чиқариш учун сотиб олган моддий ресурслари учун қўшилган қиймат солиғи тўлашдан озод қилиндилар;\n4) 1997 йил ноябрь ойидан эътиборан, сотилган маҳсулот таркибида экспорт улуши 30 фоиз ва ундан ортиқ бўлган корхоналар фойда солиғи 2 марта камайтирилди.\n2008 йилда бошланган жаҳон молиявий инқирози туфайли жаҳон бозори конъюнктурасида рўй берган салбий ўзгаришларнинг иқтисодиётимизга таъсирини камайтириш мақсадида ҳукуматимиз томонидан инқирозга қарши махсус дастур қабул қилинди. Ва мазкур дастурга мувофиқ, экспортчи корхоналар даромадларининг кескин пасайиб кетмаслигига йўналтирилган бир қатор чора-тадбирлар амалга оширилди.\nЭкспортга улуш қўшувчи корхоналар учун яратиб берилаётган шароитлар ва солиқ имтиёзлари (фойда, мулк солиғи, акциз солиғидан имтиёзлар, экспорт қилинаётган маҳсулотлар учун ноль қийматдаги қўшилган қиймат солиғи ва бошқалар) экспорт ҳажми ошиши ва унинг таркибий ўзгаришларига бевосита таъсир кўрсатди. Ўтган йили ташқи савдо айланмаси ҳажми 25,3 млрд. АҚШ долларини ташкил қилди ва бу кўрсаткич 1992 йилдаги кўрсаткичдан 5,7 маротаба кўпдир. Ўз навбатида, экспорт ҳажми 12,9 млрд. АҚШ долларини ташкил қилди ва 5,5 маротаба ўсди. 1997 йилдан бошлаб, ташқи савдода ижобий балансга эришиб келинмоқда. Бу ўз навбатида, мамлакатимиз олтин-валюта захираларини тўлдиришда муҳим аҳамият касб этмоқда. Экспорт ва импорт таркибида ижобий ўзгаришлар юз бераётир. Экспортда пахта толасининг улуши 1991 йилдаги 53,7фоиздан 2015 йил якунлари бўйича 5,7 фоизга тушди. Айни пайтда машина ва ускуналар, кимёвий ўғитлар, тўқимачилик ва мева-сабзавот маҳсулотларини экспорт қилиш ҳажми тобора ўсиб бормоқда. Импорт таркибида озиқ-овқат маҳсулотлари улуши 43,1 фоиздан 12,8 фоизгача тушган бўлса, машина ва технологик ускуналар улуши 15,0 фоиздан 40,5 фоизгача ўсди. Товар ва хизматларни экспорт қилиш географияси кенгайиб, 160 дан ортиқ мамлакатни ўз ичига олди.\n-- Маҳаллийлаштириш дастури ва солиқ имтиёзларининг аҳамияти хусусида алоҳида сўз юритиш зарур. Иқтисодиётнинг реал секторини қўллаб-қувватлаш борасидаги муҳим йўналишлардан бири – саноат кооперацияси асосида тайёр маҳсулотлар, бутловчи буюмлар ва материаллар ишлаб чиқаришни маҳаллийлаштиришни рағбатлантиришдир. Республикамизда 2000 йилдан эътиборан, ушбу соҳага катта эътибор қаратилмоқда. Маҳаллийлаштириш дастурига киритилган корхоналар маҳаллийлаштириш лойиҳалари бўйича ишлаб чиқарилган маҳсулотлар бўйича фойда солиғи, ягона солиқ тўлови (солиқ солишнинг соддалаштирилган тизимини қўллайдиган субъектлар учун)дан озод қилинади. Шунингдек, маҳаллийлаштириладиган маҳсулотлар ишлаб чиқариш учун фойдаланиладиган асосий ишлаб чиқариш фондлари бўйича мулк солиғи ҳамда импорт қилинадиган маҳсулотлар бўйича божхона божини тўлашдан озод қилинадилар.\nМаҳаллийлаштириш жараёни иқтисодиётнинг жадал ва барқарор ривожланишини таъминлаш, унинг ташқи омилларга боғлиқлигини камайтириш имконини бермоқда. Қолаверса, ишлаб чиқариш жараёнига янги, самарали технологияларни татбиқ қилишни жадаллаштириш, маҳаллий хомашё ва ишлаб чиқариш ресурсларидан кенг фойдаланиш, шунинг асосида замонавий рақобатбардош маҳсулот ишлаб чиқаришни кўпайтириш, валюта маблағларидан тежамли ва оқилона фойдаланиш, янги иш жойларини яратишда беқиёс аҳамият касб этаяпти. Корхоналар ўртасида кооперация алоқалари мустаҳкамланмоқда, бу жараёнга кичик бизнес субъектлари тобора кенг жалб қилинаётир.\nЖорий йилнинг февраль ойида Иқтисодиёт вазирлигида «Ишлаб чиқаришни маҳаллийлаштириш ва тармоқлараро кооперацияни кенгайтириш – иқтисодий ўсиш ва иқтисодиётни таркибий жиҳатдан ўзгартиришнинг энг муҳим омили» мавзусида ўтказилган матбуот анжуманида маҳаллийлаштириш дастурининг қуйидаги муҳим жиҳатлари алоҳида таъкидланди:\n1) 2000 йилдан буён маҳаллий лойиҳалар ҳисобига ишлаб чиқарилган импорт ўрнини босувчи маҳсулотлар ҳажми 220 баробардан ошди;\n2) фақатгина 2015 йилда 696 та лойиҳа доирасида ишлаб чиқариш ҳажми 4 трлн. сўмни, импорт ўрнини қоплаш самарадорлиги эса 1,5 млрд. АҚШ долларини ташкил этган;\n3) сўнгги 2 йил мобайнида 97 та товар гуруҳи бўйича импорт умуман тўхтатилган, 306 та товар гуруҳи бўйича импорт ҳажми 2 мартадан ортиқ камайтирилган;\n4) маҳаллийлаштириш дастурини самарали амалга оширишда жаҳондаги етакчи компаниялар жалб этилмоқда (юк машиналари ишлаб чиқарувчи «MAN» компанияси, қишлоқ хўжалиги техникасини ишлаб чиқарувчи «CLASS» ва «Lemken» компаниялари, маиший техника ишлаб чиқарувчи «Toshiba», «Candy», «LG» ва «SAMSUNG» компаниялари).\n5) 2015 йилда 52 турдаги 25,1 млн. АҚШ долларилик маҳсулот экспорт қилинган.\nЎзбекистон Республикаси Президентининг 2015 йил 11 февралдаги ПҚ-2298-сонли Қарори билан 2015-2019 йилларга мўлжалланган Маҳаллийлаштириш дастури тасдиқланди. Ушбу Қарорга кўра, кейинги 5 йил мобайнида 602 та лойиҳа амалга оширилиши ҳамда улар доирасида 1225 та янги маҳсулот ишлаб чиқариш кўзда тутилган.\n-- Хизмат кўрсатиш соҳасини ривожлантиришда солиқ имтиёзларининг алоҳида ўрни бор. Хусусан, Ўзбекистон Республикаси Президентининг 2006 йил 17 апрелдаги ПҚ-325-сонли Қарорига кўра, айрим турдаги хизматларни кўрсатувчи корхоналар фойда ва ягона солиқ тўловидан озод қилиндилар.\nБундай хизматлар сирасига молия ва банк хизматлари (лизинг, суғурта, аудиторлик, бухгалтерия хизмати, микрокредитлаш, солиқ маслаҳатчилари хизматлари), маиший хизмат (пойабзал таъмирлаш, соатсозлик, электрон товарларни тузатиш, сартарошлик ва бошқалар) ва бошқа хизматлар (ветеринария, таълим хизматлари, ахборот-ресурс марказлари хизматлари ва бошқалар) киради. Ушбу солиқ имтиёзларининг амал қилиш муддати 2017 йил 1 январгача узайтирилди.\nХизмат кўрсатиш соҳасини янада тараққий эттириш учун имтиёз, енгиллик ва шарт-шароитлар етарлича яратиб берилиши туфайли республикада кўрсатилган хизматлар ҳажми мамлакатимиз ялпи ички маҳсулотида 2009 йилдаги 47,2 фоиздан 2015 йил якунларига кўра, 54,5 фоизгача ўсди. Макзур таҳлиллардан шундай хулосага келиш мумкинки, солиқ сиёсати иқтисодиётнинг муҳим тармоқларини ривожлантиришда, ижобий тузилмавий ўзгаришларни амалга оширишда муҳим тиргак вазифасини ўтамоқда.\nОрзимурад Ғайбуллаев, и.ф.н., доцент


Арафат саломатлиги атрофидаги хавотирлар\n02 март 2021, Тошкент вақти: 19:12\nАрол Оммавий ахборот воситалaри Фаластин раҳбари Ясир Арафат саломатлиги тўғрисида зиддиятли хабарлар тарқатишда давом этмоқда. Пайшанба куни¸ бир ҳафтадан буëн Франциядаги ҳарбий госпиталда даволанаëтган 75 ëшли Арафатнинг клиник ўлими ҳақида хабар тарқалди. Орадан кўп ўтмай унинг кома ҳолатида эканлигини Фаластин расмийлари ҳам тасдиқлади. Арафат аҳволи оғирлашгани ҳақидаги хабарлар тарқалиши билан дарҳол Фаластин расмийлари Рамаллоҳдаги қароргоҳда шошилинч йиғилиш ўтказиб¸ Ясир Арафат вазифаларини вақтинча Бош вазир Аҳмад Қурей ва унинг собиқ касбдоши Маҳмуд Аббосга топширишди.\nФаласти маъмурияти юзага келган вазият туфайли Ясир Арафат вазифаларини тақсимлади. Амалдаги Бош вазир Аҳмад Қурай зиммасига Фаластин ҳукуматини бошқариш ҳамда бундан 10 йил олдин Осло тинчлик шартномаси бўйича тан олинган Фаластин мухторияти ҳудудларини назорат қилиш вазифалари топширилган. Айни пайтда Қурай Миллий хавфсизлик кенгашини ҳам бошқаради. Арафат ҳали ҳам Фаластин Президенти ва Кенгаш раиси ҳисобланади.\nФаластин расмийлари қарорига кўра¸ собиқ Бош вазир Маҳмуд Аббос "Фаластин озодлик ташкилоти" ҳамда "Фатаҳ" сиëсий ҳаракатини бошқариб боради. Арафат ҳар иккала ташкилотнинг ҳам раисидир.\nФаластинликлар орасида Арафат ўрнига тайинланган ушбу икки шахс Фаластин рамзи бўлган Ясир Арафат ўрнини боса олмайди¸ деган фикр бор. Улар фикрича¸ Фаластин жамоасидаги турли фракция ва гуруҳларни бирлаштириш қобилияти Арафатдан бошқа ҳеч кимда йўқ.\nАммо "Фатаҳ" ҳаракати аъзоси Жамол ал-Тиравий жума куни Рамаллоҳда фаластинликларни якдил бўлишга чақириб¸ жумладан бундай дейди: "Ҳозир бирлашадиган ва гурурҳлар ўртасидаги зиддиятларни унитадиган вақт. Биз Ясир Арафат истагига биноан Фаластин келажагини қурамиз".\nАрафатнинг собиқ маслаҳатчиси ҳозирда Исроил парламенти¸ Кнессет аъзоси Аҳмад Тибига кўра¸ фаластинликлар Арафатни нафақат президент ëхуд раис сифатида¸ балки¸ миллат отаси деб ҳисоблашади. Унинг айтишича¸ мустақил ва эркин Фаластин байроғини кўтаришга фақат Арафат ҳақлидир.\nЛекин фаластин ҳукумати вакили Саейб Эрекатнинг айтишича¸ Фаластин расмийларининг учрашувлари ва маъмурият ичидаги ўзгаришлар Арафат йўқлигида ҳеч қандай бўшлиқ пайдо бўлмагани ва Фаластин идоралари фаолиятини тўхтатиб қўймаганини кўрсатмоқда.\nФаластинда юзага келган сиëсий вазият хусусида фикр билдирган Исроилнинг собиқ Бош вазири Шимон Перес Фаластин ҳукумати аллақачон тартиб ўрнатишга киришган¸ дейди: "Менимча¸ Маҳмуд Аббос ва Аҳмад Қурайлар муносиб шахслар. Улар жиддий ва масъулиятли одамлардир. Улар Исроил жосуслари эмас¸ биздан буйруқ ҳам олмайди. Аммо улар террор якун топишида асосий рол ўйнайди".\nКузатувчиларга кўра¸ Арафатдан кейин турли гуруҳлар орасида зиддиятлар вужудга келмаслиги учун Арафат ташкилотидаги турли фракциялар ҳамда "Фатаҳ" ва "Ҳамас" каби гуруҳлар сўзлашувлар натижасида вақтинчалик келишувга эришишлари мумкин. "Ҳамас" турли ташкилот ва гуруҳ вакилларидан иборат муштарак раҳбариятни тузишга чақирмоқда.\nЯқин Шарқ бўйича мутахассис Надим Шиҳодийнинг Озодлик радиоси мухбири билан суҳбатида Арафат ўлими бирданига зўравонликларга етакламайди¸ деб ҳисоблайди.\n"Арафат оламдан ўтганидан кейин ҳамма ўйлаганидек саросима бўлмайди. Бошқа томондан¸ Фаластин мухторияти ичида ва ташқарида Арафат каби ҳурматга эга бўлган етакчи ҳали узоқ вақт бўлмайди"¸ - дейди мутахассис Шиҳодий.\nУнинг фикрича¸ Арафатсиз Яқин Шарқ тинчлик жараëнини амалга ошириш мураккаблашади.\nАрафат вафот этганидан кейин уни васияти бўйича Қуддус ëки Ғазога дафн қилиш масаласи ҳозирча савол остида. Қуддус ҳам мусулмонлар¸ ҳам яҳудийлар учун муқаддас бўлган шаҳардир. Исроил ҳукуматини Арафатни Қуддусда дафн этишга рухсат бермаслигини маълум қилди. Айрим маълумотларга кўра¸ ҳозирда бу масала АҚШ¸ Исроил ва Фаластин расмийлари ўртасида муҳокама этилмоқда.


Қашқадарё вилоят ИИБ қошида замонавий кутубхона халққа хизмат кўрсата бошлади\nЖамият 20:17 / 09.09.2019 2156\nҚашқадарё вилоят Ички ишлар бошқармаси қошида янгидан барпо этилган Китоблар уйи қурилиб фойдаланишга топширилди. Бу ҳақда Kun.uz’га ИИБ матбуот хизмати хабар бермоқда.\nЎзбекистон Республикаси ички ишлар вазири, генерал-лейтенант П.Бобожонов вилоятга ташрифи давомида вилоят ИИБ қошида ҳам замонавий кутубхона ташкил этиш ташаббусини илгари сурган эди.\nМазкур ташаббусни амалга ошириш натижасида бошқарма қошида замонавий ва кўркам «Дор ул-кутуб» — Китоблар уйи қуриб битказилди ҳамда фаолият олиб бориш учун «Қарши китоб дунёси» масъулияти чекланган жамиятга шартнома асосида ижарага берилди.\nЯнги барпо этилган Китоблар уйи барча қулайликларга эга бўлиб, унда 4 мингдан ортиқ бадиий, илмий ва ўқув адабиётлари мавжуд. Ёруғ ва шинам залда ўтириб, китоб мутолаа қилиш учун шароит яратилган бўлиб, бу ерда ўқилган китоблар учун китобхонлардан ҳеч қандай ҳақ олинмайди.\nШунингдек, залда ўрнатилган учта компьютер орқали Интернетга уланиш, керакли адабиётларни электрон кўринишда юклаб олиш, зарур маълумотларни чоп этиш ёки ахборот ташувчи мосламаларда ўзи билан олиб кетиш имконияти яратилган.\n11:00 / 22.05.2020 48740


Таълим жараёнини сифат жиҳатидан янги босқичга кўтариш, илғор педагогик ва ахборот технологияларини жорий этиш, халқаро алоқаларни мустаҳкамлаш орқали етук кадрларни тайёрлаш Самарқанд Давлат университети илмий педагогик жамоасининг устувор вазифаси, кундалик дастурий шиорига айланган!\nДаргоҳда Ўзбекистон Республикаси Президентининг тегишли Фармон ва Қарорлари, Вазирлар Маҳкамасининг «Самарқанд Давлат университети фаолиятини янада такомиллаштириш чора-тадбирлари тўғрисида»ги қарори ижросини таъминлаш йўлида катта амалий ишлар қилинмоқда.\nУниверситетда 16 та факультет, 63 та кафедра, 843 нафар профессор-ўқитувчи фаолият кўрсатади.\nУниверситетнинг илмий салоҳияти бугунги кунда 51,2 фоизни ташкил қилмоқда. Талабалар сони 15 минг нафардан зиёд.\nУниверситетда 40 та ихтисослик бўйича таянч докторантура (PhD), 9 та йўналишда докторантура (DSc) ҳамда 11 та Ихтисослашган кенгаш фаолияти йўлга қўйилган.\nСамДУ илмий салоҳиятини ошириш мақсадида сўнгги уч йилда университет профессор-ўқитувчилари томонидан жами – 85 та докторлик диссертатцияси ҳимоя қилинди.\nСўнгги уч йилда давлат илмий-техника дастурлари доирасида бажарилган илмий-тадқиқот ишлари учун беш миллион икки юз эллик икки минг етти юз қирқ тўрт сўмлик 30 та фундаментал, 18 та амалий ва 3 та инновацион лойиҳа амалга оширилди.\n2016-2018 йилларда 15 та халқаро лойиҳа доирасида бир миллион беш юз олтмиш етти минг тўрт юз саксон тўрт евро ва йигирма икки минг олти юз олтмиш АҚШ доллари миқдорида маблағ ўзлаштирилди. Шу йилларда университетнинг 117 нафар профессор-ўқитувчиси хорижнинг турли грантлари асосида чет мамлакатларда малака оширишда бўлиб қайтишди.\nИқтидорли талабаларнинг илмий-тадқиқот ишларига шароит яратиш мақсадида 100 га яқин фан ва спорт тўгараклари, илмий-ижодий клублар фаолият олиб бормоқда. Ушбу тўгаракларга минглаб йигит-қизлар жалб қилинган. Эътироф этиш жоизки, айни пайтда университетнинг жисмоний маданият факультетида таҳсил олаётганлар орасидан 14 нафар жаҳон, 26 нафар Осиё, 139 нафар Ўзбекистон чемпионлари, юзлаб халқаро тоифадаги спорт усталари мавжуд.\nСўнгги уч йилда 3 нафар Президент Давлат стипендияси, 15 нафар талаба Навоий, Улуғбек ва Ислом Каримов номидаги Давлат стипендиялари соҳиби бўлди, 166 нафар ёшлар халқаро ва Республика олимпиадаларида совринли (1-3) ўринларни эгаллашди.\nКитоб-саодат калити, у ҳеч қачон эскирмайдиган бебаҳо хазина. Университет кутубхоналари фонди кейинги йилларда икки миллион етти юз ўн тўрт минг уч юз етмиш саккиз нусхага бойиди.\nСамДУ раҳбарининг ташшаббуси билан “Самарқанд китоб олами” маркази ташкил этилган!\nТаълимда сифат жамиятнинг етуклик даражасини белгилайди. Бугунги тараққиёт йўлидаги Ўзбекистонга билимли, иқтидорли, инновацион кашфиётга чанқоқ ёшлар сув ва ҳаводек зарур. Ўтган ўкув йили даргоҳда мактабгача таълим факультети ташкил этилди. Бу йил эса саньатшунослик ҳамда халқаро таълим дастурлари факультетлари фаолият бошлади.\nАмалдаги йил аввалида “Дорилфунун студияси” ташкил этилди. Матбуот хизмати томонидан ҳозирга қадар ўнлаб давра суҳбатлари, мулоқот ва репортажлар вилоят ва МТРК телеканаллари орқали эфирга узатилмокда.\nУниверситетда ҳозирги ислохотлар суръатига мос илғор кадрларга эҳтиёж мавжуд. Шунга кўра, 3 йил давомида университетдан 15 дан зиёд талабалар таянч докторантура (PhD), 100 дан зиёд талабалар эса магистратура йўналишларида таҳсил олиш учун хорижга юборилди. Даргоҳга 100 дан зиёд хорижлик олимлар, профессор-ўқитувчилар ташриф буюришди. Университетнинг 150 дан зиёд профессор-ўқитувчилари хорижнинг нуфузли ОТМларида малака оширди, илмий стажировка, халқаро конференция ва анжуманларда иштирок этди.\nЎзининг олти юз йиллик шонли тарихига эга Самарқанд дорилфунуни таълимда, кадрлар тайёрлашда, инновацион яратувчилик салоҳияти ва нуфузини ошириш йўлида дадиллик билан одимлашда давом этади.


Аллоҳ таоло оила ва никоҳнинг муқаддаслиги тўғрисида шундай баён қилади: Унинг аломатларидан(яна бири) сизлар (нафсни қондириш жиҳатидан) таскин топишингиз учун ўзларингиздан жуфтлар яратгани ва ўртангизда иноқлик ва меҳрибонлик пайдо қилганидир. Албатта, бунда тафаккур қил…\nКўкрак бези саратонини келтириб чиқарувчи 10 сабаб\nҲозир кўкрак бези саратони аёллар орасида учрайдиган онкологик касалликлар ичида биринчи ўринни эгаллаб, афсуски, хасталар сони йилдан - йилга ортиб бормоқда. Статистик маълумотларга кўра, бутун дунё бўйича ҳар ўнинчи аёл кўкрак бези саратони билан хасталанар экан. Бир йилда у…\nКелин бўлиб тушган хонадонимдаги инсонларнинг ҳеч қайсиси ибодатда эмас, уни устига жанжал кўп бўлади, - дея қабулга келган очиқ - сочиқ кийинган 28 ёшлардаги келин сўзини бошлади. Турмуш ўртоғим ўзгариб қолганлар, менга эътиборлари йўқола бошлаган. Шунинг учун тез - тез жан…


Италия Ироққа яна 130 ҳарбий йўллайди\n15:45 / 03.02.2016\nИталия Ироқнинг Арбил шаҳрига қўшимча тарзда яна 130 нафар ҳарбий хизматчи йўллайди. Бу ҳақда мамлакат мудофаа вазири Роберта Пинони маълумот берди. Унинг сўзларига қараганда, тегишли фармон Италия вазирлар кенгашининг навбатдаги йиғилишида маъқулланиши кутилмоқда.\n“Бу бизнинг Франция томонидан юборилган террорчиликка қарши ҳаракатни кучайтириш бўйича сўровга жавобимиз, - деди Пинони хоним. – Америкаликлар кучларининг бир қисмини Туркияга ташламоқчи, уларни Сурияда қўллаш ниятида бўлса керак”. Илгарироқ Италия Мўсулдаги тўғонни қўриқлаш учун 450 ҳарбий йўлланишини маълум қилганди.


Ў. Шўкеев: ''Ахборот шаффоф ва ўз вақтида айтилиши зарур''\nАрис шаҳрида амалга оширилаётган ишлар ҳамда маълумотлар ҳаққоний ва шаффоф бўлиши керак. Вилоят ҳокими девонининг навбатдаги селектор мажлисида минтақа раҳбари Ўмирзақ Шўкеев шундай деди. Жамғармага ўтказилган пуллар ва давлат томонидан бериладиган ёрдам ҳам жамоатчилик эътиборида бўлади.– Албатта, қисқа муддатда шаҳарни аслига қайтариш осон иш эмас. Давлат томонидан қўллов кўрсатилиб, тегишли ишлар бажарилмоқда. Афсуски, юрт тинчлигини бузишни истовчилар ҳамон топилади. Шулар билан якка тартибда иш олиб борилсин. Соҳага жавобгар раҳбарлар, айниқса, ҳарбийлар ҳамда бошқа ваколатли идоралар ахборотни шаффоф ва ўз вақтида бериб туришсин. Шундагина иш олға силжийди. Баъзи йигитлар ҳамон қўрқув исканжасида. Ваҳима қилавермай, ишга киришиш керак. Арисда рўйхатда турган ҳар бир фуқарога 100 минг тенгедан берилади, уйлари таъмирланади. Ҳеч ким қўлловсиз қолмайди, – деган вилоят раҳбари барча масъул шахсларга ишни муддатида ва сифатли бажаришни топширди.\nҚР Мудофаа вазирлиги бош штаби раҳбарининг биринчи ўринбосари Р. Шпекбаевнинг айтишича, ҳарбий мутахассислардан ташкил топган 42та гуруҳ Арис атрофини (10 чақирим масофагача) текшириб, қурол-яроғдан бутунлай тозалаган.\n– Сапёрлар Арис шаҳри билан бирга Ақдала, Дермене овулларини ҳам текшириб чиқди. Мутахассисларимиз барча ҳудудларни назоратга олган. Ҳозир ҳарбий омборидан қурол-яроғлар кўчирилмоқда. Шаҳардан 60 чақирим узоқликдаги махсус полигонда қурол-яроғ йўқ қилинади. Шу сабаб, соат 9.00дан 18.00гача бўлган вақтда портлаш овозлари эшитилиши мумкин. Вазият тўлиқ назорат остида. Хавотирга ўрин йўқ, – деди у.\nТуркистон вилояти полиция департаменти раҳбари Қайрат Далбеков ёлғон ахборот тарқатиш, ноқонуний намойишда қатнашиш бўйича 10 одам қўлга олиниб, тушинтириш ва тергов ишлари юритилганини ва 4та жиноий иш очилганини айтди.\nВилоят ҳокимининг маслаҳатчиси Уласбек Садибеков барча шўъба ва штабларларда одамларнинг талаб-истаклари тингланаётганини айтиб, уйлари яроқсиз ҳолга тушган ўттизга яқин оила билан учрашув уюштирилиб, қўллов кўрсатилишини маълум қилди.\nВилоят ҳокими Ўмирзақ Шўкеев аҳоли билан тегишли иш юритиб, масалаларни ижобий ҳал қилишни топширди. Шунингдек, Арис шаҳри зиёлилари, маҳаллий ижро органлари, депутатлар ва оқсоқолларни фаолликка чақирди.\n2019-07-10, 19:34 152


Сўхликлар “Humo AIR” самолётларида учади | Qalampir.uz\nЖамият\t12 Август 2020 21:15 7514\nАввалроқ, Ўзбекистон Республикаси Бош вазири Абдулла Арипов Фарғона вилояти Сўх туманида туманига боргани ваҳудуд фаоллари иштирокида йиғилиш ўтказаётгани ҳақида хабар берган эдик.\nЙиғилишда Бош вазир Фарғона вилояти Сўх туманини комплекс ижтимоий-иқтисодий ривожлантириш борасида режалаштирилган барча чора-тадбирлар ўз муддатида сифатли амалга оширилишини таъкидлади.\nПрезидентнинг қарорига кўра, Фарғона вилояти ҳокимлигига бир ой муддатда Сўх туманида самолёт ва вертолётлар учун учиш-қўниш майдончаларини ташкил этиш вазифаси юклатилган. Айни кунларда бу борада амалий ишлар бошланган. Хусусан, Сўх тумани “Новобод” маҳалла фуқаролар йиғини ҳудудида кичик аэропорт ташкил этилмоқда. Мазкур майдон салкам 10 гектар майдонни эгаллайди. Бу ердан илгари маҳаллий аҳоли аэропорт сифатида фойдаланган. Шунингдек, “Фарғона” халқаро аэропортида ҳам мазкур йўналишда аниқ тадбирлар ишлаб чиқилган.\nАвиақатновларга Ўзбекистондаги “Humo AIR” авиакомпаниясининг Ан-2 самолёти ҳамда Ўзбекистон ҳаво йўлларининг “Uzbekistan Helicopters” масъулияти чекланган жамиятига қарашли МИ-8 вертолётларини жалб қилиш кўзда тутилмоқда.\nАн-2 самолёти 12 та йўловчи сиғимига, МИ-8 вертолёти эса 16 нафардан 20 нафаргача одам олиш имкониятига эга ҳисобланади. Йўловчилар 35-40 дақиқада Фарғонадан Сўхга ёки Сўхдан Фарғонага етиб олиш имкониятига эга бўлади. Парвозларни ҳозирча кунига 2 тадан амалга ошириш мўлжалланмоқда. Келгусида талабга қараб авиқатновлар кўпайиши мумкин.\n22 Июнь 20:59 40435\n22 Июнь 18:26 30325\n22 Июнь 21:47 27060\n22 Июнь 21:16 26328\n23 Июнь 14:00 23716


Тошкент шаҳри. Ҳаво ўзгариб туради, ёғингарчилик кутилмайди.Шамол шарқдан 3-8 м/с тезликда эсади. Ҳарорат кечаси 6-8 даража совуқ, кундузи 0-2 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8 даража совуқ, кундузи 2 даража совуқ - 3 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10 даража совуқ, кундузи 2-7 даража илиқ бўлади.\nТошкент, Сирдарё, Жиззах ва Самарқанд вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража совуқ, кундузи 2 даража совуқ - 3 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 5-10 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 3-8 даража совуқ, кундузи 2 даража совуқ - 3 даража илиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 7-12 даража, кундузи 2-7 даража совуқ бўлади.


Болалар учун Ислом тарихидан ҳикоялар (11)\nBy Зубайр Исмоил on 03/07/2019 БОЛАЛАР УЧУН МАҚОЛАЛАР\nХубайб Ҳорис ўғилларининг асири эди, душманларининг қўлида тутқин эди. Кеча уларнинг отасини ўлдирган, энди улар эртага уни ўлдирмоқчи бўлиб туришибди.\nҲорис ўғиллари Хубайбга ўлиб қолмасин дея овқат бериб турарди. Ахир ўлиб қолса, уни эртага қандай қилиб ўлдиришади, қандай қилиб унинг ўлимидан роҳатланишади?!\nАммо Хубайб Раббининг меҳмони эди. Ахир Унинг йўлида ўз уйини, оиласини, емак-ичмагини ташлаб чиқмадими? Рабби уни таомлантирар, чанқоғини қондирар эди. Албатта, Аллоҳ таоло оз амалга кўп ажру савоблар берувчи Шокирдир, бандаларининг амалларини яхши билувчи Зотдир.\nХубайб ҳиссий ва моддий оламдан руҳий ва ғайб оламига кўчган эди. У Раббининг дийдорини орзу қилар, ҳар лаҳзада шаҳидликни интиқиб кутар, ҳаётдан умидини узган, дунё ҳукмронлигидан чиқиб бўлган эди.\nУнга жаннатдан, Рабби ҳузуридан ҳадялар келиб турар эди.\nУнинг ҳикояси Марям бинти Имрон алайҳассаломникига ўхшаб кетар эди: “…Закариё ҳар қачон Марям ҳузурига кирса, унинг олдида яхши ризқ-рўз ҳозир эканини кўрарди. У: “Эй Марям, бу (ноз-неъмат)лар сенга қаердан келмоқда?” деб сўради. (Марям) деди: “Бу Аллоҳ ҳузуридан келган (ризқ)дир. Албатта, Аллоҳ таоло (Ўз фазли билан) истаган кишисига беҳисоб ризқ ато этгай”.\nХубайбга ҳали пишиш вақти бўлмаган мева-чевалар келар, бу мевалар унга – занжирбанд асирга қаердан келаётганини ҳеч ким билмасди.\nҲориснинг қизи бундай деган эди: “Аллоҳга қасамки, Хубайбдан кўра яхшироқ асир кўрмадим. Қасамки, бир куни у кишанланган ҳолида қўлида бир шингил узумни ушлаб еётганини кўрдим. Ваҳоланки, у вақт Маккада меванинг ўзи йўқ эди”.\nЯна: “У – Аллоҳ Хубайбга берган ризқ эди”, деган.\nБироқ, буларнинг ҳеч бири – Ҳорис ўғиллари Хубайбда кўрган олийжаноблигу Аллоҳ берган каромат – Хубайбни қатл этишдан тўхтатиб қололмади.\nДарҳақиқат, адоват кишини кўр-соқов қилади, куфр одамни кўр-соқовга айлантиради. Ҳорис ўғиллари Хубайбни ўлдириш учун ҳарам ҳудудидан ташқарига олиб чиқишди.\nУлар қўрқаётган Зот ҳарам ташқарисида йўқми? Уларни кўриб турадиган Зот ҳарам ташқарисида кўрмай қоладими? Ҳарам ичкарисида зулм қилиш мумкин эмасу, ташқарисида зулм қилса, бўлаверадими?!\nАммо куфр одамни кўр ва соқов қилади, шайтон одамни кўру соқов қилиб қўяди.\nХубайб ўлишига аниқ ишонч ҳосил қилгач, икки ракаат намоз ўқиб олиш учун рухсат сўради. Имкон берилгач, икки ракаат намоз ўқиди.\nНамозини ўқиб тугатгач, бундай деди: “Аслида, бундан-да узоқроқ намоз ўқишни, Раббим қаршисида узоқроқ туришни хоҳлар эдим. Лекин мен сизлар “Хубайб ўлимни кечиктириш мақсадида намозини узоқ ўқиди. Хубайб қатл этилишдан қўрқди”, деган хаёлга боришингиздан ҳадиксирадим. Мана, мен қаршингизда турибман. Қўлингиздан келганини қилинг”, деди.\nСўнг: «Эй Аллоҳ, буларнинг бирма-бир ҳисобини олгин ва тирқиратиб ҳалок қилгин, улардан бирортасини ҳам қолдирмагин», деб дуо қилди. Кейин қуйидаги байтни ўқиди:\n“Муслим ҳолда ўлсам, бас, шунинг ўзи кифоя,\nФарқсиз умрим қай йўсин топишлиги ниҳоя”.\nХубайбни тахта бўлаги узра кўтариб, атрофдан унга қарата найза отишар, бу ҳодисани завқланиб томоша қилишар эди.\nНақадар гўзал бир нишон ва нақадар жирканч томошабинлар! Жонини Аллоҳ учун тортиқ қилган, ўлим унга келдими ё у ўлимга бордими – парво қилмаган бир киши томошасидан ҳам завқланадиларми?!\nСотқинлик ва хиёнат қилмаган, алдамаган, зулм этмаган, улардан бирор марта қўйиб юборишларини сўрамаган бир кишини шундай томоша қиладиларми?!\nУларга ишонганда хиёнат қилган, ўзлари унга омонлик бериб, кейин хиёнат қилишган бир кишини томоша қиладиларми?!\nУлар Хубайбни тахтага ётқизиб кўтаришар, найза санчиб жароҳат етказишар экан, унинг Набий соллаллоҳу алайҳи ва салламга бўлган муҳаббати ва садоқатини синаб кўрмоқчи бўлишди.\nХубайб тахта узра ётар, найзалар уни тилка-пора қилиб, терисини тешиб, гўштини кесиб ўтар эди.\nБу шундай ўрин эдики, бу ҳолатда маҳбуб суйганини, киши дўсту биродарини, онасини, отасини, аҳли-аёлини ва фарзандларини унутади.\nУлар Хубайбга нидо қилиб: “Айт-чи, Хубайб! Ҳозир сен уйингда бўлиб, ўрнингда Муҳаммад бўлиб қолишини истармидинг?” дейишди.\nУ овози борича бақириб: «Йўқ, Аллоҳга қасамки, мен уйимда бўлиб, Муҳаммад соллаллоҳу алайҳи ва салламга ўзлари турган жойларида битта тикан кириб, озор етказишини ҳам истамайман», деди.\nУлар эшитганлари бу сўздан ҳайратга тушишди, виждонлари қийналди. Аммо буни яширишди, Хубайбни ўлдиришди.\nЭй Хубайб, сизга Аллоҳнинг раҳмати бўлсин. Сизни севувчиларга гўзал намуна бўлдингиз, қалбларда ўчмас хотира бўлиб қолдингиз.\nОли Имрон сураси, 37-оят.\nҚиссани Ибн Ҳишом «Сийрат»ида, Имом Бухорий “Саҳиҳ”ида «Ғазотлар китоби»да «Тавҳид ва Жиҳод боб»ида (3989) ривоят қилган.\nAvvalgi maqolaБировларни мазах қилиб, камситувчилар ҳукми | Шайх Содиқ Самарқандий\nKeyingi maqola Ҳаром амаллар: Жума намозининг иккинчи азонидан кейин савдо қилиш


Яккакурашчимиз Бобур Қурбонов М-1 билан шартнома имзолаган илк спортчи бўлиши мумкин\n27 январь, 2018, 11:55 1516\nЎзбекистонлик аралаш яккакураш жанг санъатлари устаси Бобур Қурбонов ўзининг навбатдаги 9 фервал куни Россиянинг Санкт-Петербург шаҳрида ўтказади.\nУнинг мазкур жангдаги рақиби мезбон спортчи Павел Гардиев бўлади. SPORTS.uz интернет порталига маълум бўлишича, томонлар келишувга эришган.\nАгар спортчимиз ушбу тўқнашувда зафар қучадиган бўлса, М-1 промоутерлик компанияси билан шартнома имзолаши мумкин. Бу билан у ўзбек спортчилари орасида ушбу ташкилот билан келишувга эришган илк жангчи бўлади.\nМаълумот учун: М-1 Global – профессионал спортчилар ўртасида аралаш яккакураш жанг санъатлари бўйича жанглар ташкил қиладиган халқаро ташкилот. М-1 бренди 19 йилдан бери фаолият юритиб келади. 1997 йил катта бўлмаган турнирларни ўтказган ва М-1 Лига бугунга келиб халқаро ташкилотга айланди. Кўплаб ММА юлдузлари – Федор Емельяненко, Жефф Монсон, Педро Хиззо, Александр Емельяненко, Хабиб Нурмагомедов ва бошқалар М-1 байроғи остида жанглар ўтказган.


“Бунёдкор”га қарши ўйин олдидан “Пахтакор” таркибида йўқотиш\n23 май, 2018, 14:48\n"Шерлар" 18 майдан "Бунёдкор" билан 13-турда ўтадиган беллашувга тайёргарлик кўришни бошлашди. Бу ҳақда клуб матбуот хизмати хабар бермоқда.\nМанбанинг маълум қилишича, "Жар" стадионида кечган машғулотларда кечадан бошлаб миллий ва ёшлар терма жамоаси таркибидан қайтган футболчилар қўшилишди. Камолиддин Тожиев кичик жароҳати сабабли умумий машғулотларда қатнашмаяпти. Қолган ўйинчилар эса одатий тартибда шуғулланишди.\nҲозирча, Тожиевнинг “Бунёдкор”га қарши ўйинда иштирок этиши сўроқ остида турибди.


УСТОЗГА ЭҲТИРОМ – Konimex.uz\nKonimex.uz → Yangiliklar blogi → Yagiliklar → УСТОЗГА ЭҲТИРОМ\nБир неча йилдирки, юртимизда 1 октябрь — Ўқитувчилар ва мураббийлар куни умумхалқ байрами сифатида кенг нишонлаб келинмоқда. Минг-минглаб мурғак қалбларга эзгулик ёғдусини сочадиган, ўз ўқувчиларига ҳаёт мактабини берадиган мўтабар зот — ўқитувчи ва мураббийларимизга эҳтиром кўрсатилади.\nБугун туман ҳокимлиги томонидан 1 октябрь — Ўқитувчилар ва мураббийлар куни муносабати билан тадбир ташкил этилди. Ушбу тадбирда туман ҳокими М.Эгамқулов, туман сектор раҳбарлари, туман ҳокими ўринбосарлари, туман маънавият ва маърифат бўлими ходимлари, туман ХТБ ва туман МТБ ходимлари, фахрийлар, фаол ўқитувчи ва мураббийлар ҳамда кенг жамоатчилик иштирок этишди.\nТадбирда туман ҳокими 1 октябрь — ўқитувчилар ва мураббийлар куни муносабати билан барча соҳа вакилларини табриклади.\n– Ўқитувчи ва мураббийлар – янги Ўзбекистонни барпо этишда катта куч, таянч ва суянчимиздир. Бугун сиз, азизлар билан 1 октябрь – Ўқитувчи ва мураббийлар куни – умумхалқ байрами арафасида учрашиб турганимдан бахтиёрман. Фурсатдан фойдаланиб, фидойи устозларимизни, таълим соҳасида фаолият юритиб келаётган барча ўқитувчи ва мураббийларимизни юртдошларимни ушбу қутлуғ айём билан самимий муборакбод этаман.\nБиз ҳар биримиз ҳаётда қандай муваффақият ва натижаларга эришган бўлсак, бу ютуқларда сизларнинг беқиёс ҳиссангиз борлигини доимо миннатдорлик билан эътироф этамиз. Шу боис, мана шундай қувончли кунда бутун туманимиз халқи номидан сизларга юксак ҳурмат-эҳтиромимиз, эзгу тилакларимизни билдириб, чин дилдан таъзим қиламиз.\nҲақиқатан ҳам, кўз нури ва қалб қўрини, бутун онгли ҳаётини ёш авлодга билим ва тарбия беришга, уларни миллий ва умуминсоний қадриятлар руҳида камол топтиришга бағишлаган, бир сўз билан айтганда, Ватанимизнинг эртанги кунининг пойдеворини яратаётган бу инсонларнинг олижаноб меҳнатига ҳар қанча таҳсин айтсак оз.\nУстоз деганда, ҳар қайси инсон кўнглида чуқур ҳурмат – эҳтиром ва чексиз миннатдорлик туйғулари, шу билан бирга, ҳеч қандай бойлик билан ўлчаб ва адо қилиб бўлмайдиган қарздорлик ҳисси пайдо бўлади. Устозларимиз ўгити, кексаларимиз панд-насиҳатларига амал қилиб борсак, асло кам бўлмаймиз. Бу билан устоз ва мураббийларимиз олдидаги илк бурчимизни адо этган бўламиз. Инсон, аввало, унга билим ва маърифат дунёси сари йўл очиб берган, унинг қалбига юксак инсоний фазилатлар ҳиссини сингдириш йўлида заҳмат чеккан устоз ва мураббийларига нисбатан кўнглида ҳамиша миннатдорлик туйғуси билан яшайди, деди туман ҳокими ўз табрик сўзида.\nТадбирда шунингдек, туман сектор раҳбарлари, фахрий ўқитувчилар ҳам сўзга чиқишиб, барчани 1 октябрь – Ўқитувчи ва мураббийлар куни билан табриклашди. Шундан кейин туман маданият бўлими ходимлари томонидан концерт дастури ташкил этилди.\nТадбир сўнггида фаол ўқитувчи ва мураббийлар ташаккурнома ва қимматбаҳо совғалар билан тақдирланишди.


Норвегияликлар нега норози? – O'zbekiston Milliy paralimpiya qo'mitasi\nАйнан шу сабабли норвегияликлар оҳирги 10 йил давомида замонамизнинг энг йирик спорт мусобақаларида, жумладан Олимпия ўйинларида ўта муваффақиятли чиқишлари билан Норвегиянинг миллий ифтихорига айланган Тереза Йохаугни мукофотлашга қарши чиқмоқдалар. Дархақиқат, спортчи ва, эҳтимол, федерациядан ташқари, фирибгарликка аралашган соҳта «ғалабалар» кимга керак?\nНорвегияликларнинг фикрича, бундай спортчини қўллаб-қувватлаб кўкларга кўтариш гўё унинг ёлғонига шерик бўлишга розилик билдириб бошқа спортчиларни ҳам ҳудди шу қинғир йўлни танлашга ундаш билан баравардир. Биз-чи, ўзбекистонликлар ўхшаш вазиятда нима қиляпмиз?\nДзюдо унинг ҳаётини тушкунликдан олиб чиқди (видео)


Эри, қайнатаси ва қайноғаси қотилликда гумонланиб тергов қилинаётган, Қашқадарё вилояти Миришкор туманининг Чандир қишлоғида яшовчи Муножат Эгамова бунга уларнинг туркман миллатига мансублигини сабаб қилиб кўрсатмоқда ва ўз яқинлари билан биргаликда ижтимоий тармоқ орқали туркман президенти Гурбангули Бердимуҳаммедовдан бошпана сўрамоқда.\nАйни пайтда Чандир қишлоғидаги туркман миллатига мансуб аҳоли вакиллари Эгамованинг миллий камситилишига оид иддаолари ҳақиқатдан йироқлигини айтишмоқда.\n«Улар туркман бўлгани учун эмас, балки қотилликда гумон қилингани учун тергов қилинмоқда, аёл эса чиқишларида аламидан, жаҳл устида мурожаат қилган. Жиноят иши бўйича тергов кетаётган экан. Лекин қишлоғимизда ҳеч қандай ўзбек, туркман ёки бошқа миллатларга нисбатан ёмон муносабатни сезмаганмиз. Татар, тожик ва бошқа миллатлар ҳам яшайди ўзбеклар билан бир қаторда. Ҳамма миллатлар тенг ҳуқуқли…», дейди Чандир қишлоғи шифохонаси бош врачи Сайфулло Шаропов.\nТелеграмдаги “Помуқ 24” каналига фикр билдирган 73 ёшли Муҳаммад Тўймуродов ҳам айни ҳудудда туркман ва ўзбеклар аҳил яшашларини билдирган.\n«Яқинда эшитиб қолдим. Қишлоқдошимиз Туркманистон президентига мурожаат қилган экан. Биз асли Қашқадарё вилояти Чандир қишлоғида яшаймиз, миллатимиз туркман. Ўзбеклар билан баб-баравар ҳуқуққа эгамиз. Ўртада қуда-андачилик алоқалари бор», дейди Эгамованинг ҳамқишлоғи Тўймуродов.\nЖорий йилнинг 8 майида Жонқул Наврўзов, унинг ўғли Алимардон Алламуродов ва Панжи Наврўзов шу қишлоқда яшовчи чолу кампирни ўлдирганликда гумон қилиниб ҳибсга олинган эди.\nҚотиллик 2020 йилнинг 4 октябрь куни рўй берган. Шундан сўнг гумонланувчилар ҳибсга олинган. Уларнинг яқинларига кўра, 23 кун давомида уларга нисбатан қийноқлар қўлланилган.\nМуножат Эгамованинг айтишича, эри ва қайнотаси айбни бўйнига олмаган, қайноғаси эса қийноқларга дош бера олмай қилмаган жиноятига иқрор бўлган.\nШундан кейин гумонланувчилар қўйиб юборилган. Аммо 6 ой ўтиб, Бош прокуратура терговчиси қарори билан қамоққа олинган.\nМуножат Эгамова ва унинг яқинлари халқаро ташкилотларга видеомурожаат йўллаб, бу ноҳақликларга барҳам бериш ва Туркманистондан бошпана олишга ёрдам сўрашган.\nШунингдек, улар видеомурожаатларида Олий Мажлис Сенати раиси Танзила Норбоева, Бош прокурор ўринбосари Светлана Ортиқова ва Бош прокурор Ниғматулла Йўлдошевнинг истеъфосини ҳам талаб қилишган.\nЭгамованинг иддаосига кўра, унинг эри ва қариндошларини далил-исботсиз қамашган. Қўшнилари қотиллик содир бўлган вақтда унинг эри ва қайноғаси воқеа жойида бўлмаганини айтишмоқда. Бироқ тергов бу далилларга эътибор бермаяпти.\nМуножат Эгамова ҳомиладор экани, эри ва қайнатасининг қамалиши ортидан учта боласи билан оғир аҳволда қолганини ҳам айтмоқда.\nЭгамованинг эри ва яқинларига тергов пайтида қийноқлар қўлланилганининг расмий тасдиғи «Элтуз»да йўқ.\nБироқ бошқа муаммо бор – Қашқадарё вилоятидаги маҳаллий амалдорлар, ички ишлар, суд ва прокуратура ходимларининг ноқонуний хатти-ҳаракатларига оид хабарлар жуда кўп.\nХусусан, ўтган август ойида эса “Агробанк”нинг Қашқадарё вилояти бўлими юристи судларда адолат қолмаганидан шикоят қилган эди.\ndata-title="Яқинлари қамалган қашқадарёлик аёл Туркманистондан бошпана сўрамоқда" data-description="<!-- wp:paragraph --> <p>Эри, қайнатаси ва қайноғаси қотилликда гумонланиб тергов қилинаётган, Қашқадарё вилояти Миришкор туманининг Чандир қишлоғида яшовчи Муножат Эгамова ..." data-image="https://eltuz.com/wp-content/uploads/2021/09/Screenshot-2021-09-13-at-16.50.44.png" data-url="https://eltuz.com/video/218567/" data-services="facebook,odnoklassniki,twitter,telegram" data-counter="ig">\nИсамат Эргашев билан Қўчқор ака далада\n“Темир хотин” филмида ўзбекларнинг пахта теришга мажбурланишини ҳажв қилган кинорежиссёр 2015 йилнинг октябрида Наманган далаларига теримга жўнатилганди. Рассом Туз, ...\n24 декабр 2021\nАндрей Кубатиннинг етарли миқдорда товон пули олмаганидан норози яқинлари апелляция шикояти ёзди\nЎзбекистонлик шарқшунос олим, марҳум Андрей Кубатиннинг опаси Клара Сахарова 16 декабрь куни Тошкент шаҳри Учтепа судига апелляция шикояти топширди. ...\nИккинчи жаҳон урушида инсоният қозонган ва нишонлаган ғалаба куни аслида 8 июнь эканини кўпчилик билмайди. 1946 йил 8 июнь ...


Ўзбекистон 02:40 / 25.07.2020 69224\n19 июлдан бошлаб жонли эфирга узатиб келинаётган «Тез ёрдам» лойиҳаси муаллифларидан бири, дастур бошловчиси Комил Алламжонов кўрсатувга таклиф этилган мутахассислар кўмагида коронавируснинг енгил шаклини бошдан кечираётган беморлар учун умумий тавсиялар рўйхатини тузиб чиқди.\nУнга кўра, қуйидаги тоифа кишилар ўзларида коронавирус аломатларини сезса, зудлик билан шифокорга мурожаат қилишлари ва ўз саломатларига жиддий эътибор беришлари лозим:\nқандли диабети бор кишилар;\nаутоиммун касалликларга чалинган беморлар;\nюрак-қон томир хасталиги бор кишилар;\nёши 55-60дан ошган инсонлар;\nметаболик синдромга эга инсонлар.\nШифокорларнинг сўзларига кўра, касалликнинг енгил ва ўрта оғир шаклларида нафас қисиши кузатилмайди, симптомлар фақат иситма, ҳолсизлик, томоқ ва мушаклар оғриғи, ҳид ва таъм сезгисининг йўқолиши билан чекланади. Бундай ҳолатда юқорида санаб ўтилган хавф гуруҳига кирмайдиган беморлар уйда даволанишлари мумкин.\nУлар қуйидаги тавсияларга амал қилишлари мақсадга мувофиқ:\nКўп суюқлик истеъмол қилиш (кунига 3 литр);\nD ва C витаминлари, микроэлементлардан эса рух (цинк) қабул қилиш;\nҳарорат 38дан юқори бўлганда иситма туширувчи дори (парацетамол) ичиш;\nсимптоматик чоралар: томоқни чайиш, бурун битганда фойда берувчи воситалар.\nМутахассисларнинг айтишича, касалликни енгил ва ўрта оғир шаклда бошдан кечираётган ва хавф гуруҳидан ташқаридаги беморлар уй шароитида турли дори-дармонлардан «капельница» олиш ва кучли таъсирга эга дорилар (антибиотиклар, иммуномодуляторлар ва ҳ.к.) қабул қилишдан ўзларини тийишлари лозим.\n«Уй шароитида ҳеч қанақа «капельница» қилинмаслиги керак», – таъкидлади иммунолог-инфекционист Азиза Хўжаева.\n«Қўшимча қилишни хоҳлардимки, ерқалампир (хрен) дамламаси, саримсоқ пиёз каби фойдали маҳсулотларни ҳам меъёрида истеъмол қилиш лозим. Уларнинг ортиқчаси ошқозон-ичак муаммоларига олиб келиши, бу эса бемор аҳволини оғирлаштириши мумкин», – деди Вирусология институти илмий ходими Раъно Қосимова.\nҚайд этилишича, юқоридаги тавсияларга амал қилинган ҳолда коронавирус беморларининг асосий қисми – хавф гуруҳига кирмайдиган ва нисбатан соғлом ҳолда COVID-19`ни юқтириб олган беморлар катта эҳтимол билан бир неча кунда касалликни енгиб ўтишади.\nАммо мазкур тоифа беморлар кучли таъсирга эга ортиқча дориларни шифокор тавсиясисиз қабул қилса, бу аксинча уларнинг аҳволи оғирлашишига сабаб бўлиши мумкин.\nДастур бошловчиси, аввалроқ коронавирусни юқтириб олиб уй шароитида даволанган Комил Алламжонов юқоридаги тавсиялардан келиб чиққан ҳолда мамлакат тиббиётидаги вазиятга тўхталди.\n«Касалликнинг бирламчи симптомларини сезган ҳамюртларимиз тез ёрдамга мурожаат қилишяпти. Албатта, уларни ҳам тушунса бўлади. Аммо бунда тез ёрдамга юклама ҳаддан ортиқ ошиб кетади, шифохоналарда ҳақиқатан оғир аҳволдагилар учун жойлар муаммоси юзага келади. Ахир коронавирусдан кўплаб бошқа касалликлар ҳам бор ва бошқа касалликларга чалинганлар ҳам зарурат туғилганда ўз вақтида шифохонада даволаниши лозим.\nШунинг учун, COVID-19`га чалинган беморларнинг асосий қисми – касалликни енгил ва ўрта оғир шаклда бошдан кечираётганлар эҳтиёткорлик билан уйларида даволанишса, хасталикни оғир-босиқлик билан ўтказиб олишса, тез ёрдам хизмати ва шифохоналарга ҳам босим анча камайган бўларди.\nАна шунда тез ёрдам оғир аҳволдаги беморлар чақирувига ўз вақтида етиб бориши, шифохоналарда эса етарли жойлар бўлиши, коронавирусдан бошқа касаллик билан оғриганлар ҳам тиббий ёрдам олиши имконияти ортади.\nКасалликни енгил шаклда ўтказаётганлар даволанишни нотўғри олиб бориши, юқорида айтиб ўтилган хатоларга йўл қўйиши тиббиёт тизимига юкламани ҳаддан ортиқ ошириб юборади. Ваҳоланки, уйда тўғри даволансак, турли дориларга ружу қўймасак, ўз иммунитетимиз касалликка қарши курашиб, ўртача 2 ҳафтада соғайишимиз эҳтимоли анча баланд.\nБизнинг ваҳимага тушишимиз вазият яна ҳам оғирлашишига олиб келади ва оқибатда эртага бошқа касалликларга чалинганлар шифохонага бора олмай, тиббий ёрдам ола олмай қолиши мумкин», – дея хулоса қилди Миллий масс-медиани қўллаб-қувватлаш ва ривожлантириш жамоат фонди васийлик кенгаши раиси Комил Алламжонов.


Навоийда маҳалла раислари сайловига тайёргарлик қандай кетмоқда?\nНавоийда маҳалла раислари сайловига тайёргарлик қандай...\n30.04.2019 14:37 0 1230\nНавоий шаҳридан Тошкентгача бўлган масофа 500 километрдан ошиқроқни ташкил этади. Вилоятнинг энг чекка ҳудудига бориш учун эса Навоийдан салкам 600 километр йўл босиш керак. Бу вилоят қанчалик улкан ҳудудни эгаллаганига бир мисол холос.\nҲадемай маҳалла раислари сайлови бошланади. Бу муҳим сиёсий жараёнга тайёргарлик ишлари юқори савияда ташкил этилди. Биргина Навоий вилояти мисолида буни шарҳлайдиган бўлсак, мавжуд 307 та ўзини ўзи бошқариш органларида сайлов ўтказиш учун ишчи гуруҳлари тузилиб, улар халқ орасида юриб, номзодларни ўрганиб, 307 та маҳалла раислигига 1 369 нафар номзод кўрсатилди.\nШулардан 180 таси ҳозир фаолият олиб бораётган маҳалла раисларидир. Фаолият олиб бораётган маҳалла раисларининг 242 нафари олий маълумотга эга. Тузилган ишчи гуруҳлари фақат сайлов жараёнида эмас, балки сайловдан кейинги уч йил давомида маҳалла билан бирга фаолият юритиши ҳам қонундаги янгиликлардан.\nМавжуд 8 та туман ва 2 та шаҳарда маҳалла раислигига кўрсатилган барча номзодлар билан учрашув ва суҳбатлар ўтказилди, керакли тавсиялар берилди.\n–Вилоятимизда сайлов жараёни 2 майдан бошланади,–дейди суҳбатдошимиз Навоий вилоят Маҳаллалар Кенгаши ташкилий-услубий шўъба мудири Ҳусниддин Нуритдинов.- Бунинг учун барча ҳозирликлар кўрилган. Сайлов жараёнида мабодо номзодлар етарли овоз ололмаса, уч номзоддан кам овоз олгани чиқиб кетади ва қолган икки номзод учун шу куннинг ўзида қайта сайлов ўтказилади. Бюллетенларни қайта чиқариш учун ахборот коммуникация технологиялари тайёр турибди. Мабодо икки номзод ҳам етарли овоз ололмаса, унда бу иккала номзод умуман чиқарилиб, ўрнига янги номзодлар танлаб қўйилиши ва бошқа куни сайлов ўтказилиши белгилаб қўйилган.\nМаҳалла фуқароларимизнинг нафақат қувончу ташвишларига шерик бўладиган таъсирчан ижтимоий фуқаролик идораси, балки юртимиз рамзи сифатида ҳам юксак аҳамиятга эга. Шундай экан, бу тизимга фақат элу юртга муносиблар сайланиши лозим.\nСиёсат Кеча, 10:12


Ерда чучук сувнинг янги захиралари топилди - www.Voydod.net\nBarcha ovozlar: 59132\nЕрда чучук сувнинг янги захиралари топилди\nАвстралиянинг Флиндерс университети олимлари оламшумул кашфиёт ҳақида эълон қилди.\nУлар океантубида сувнинг улкан захираларини топишга муваффақ бўлди, уларнинг ҳажми сайёрадаги барча чучук сувликўллардаги сув ҳажмидан беш баравар кўп.\nУшбу кашфиёт авлодларимиз учун муҳим ҳаётий аҳамиятга эгабўлиши мумкин.\nТадқиқотчи Винсент Пост Австралия, Хитой, Шимолий Америка ва Жанубий Африкақирғоқларидаги чучук сув захираларини 500 минг километр кубга баҳоламоқда. Олимнинг қайд этишича, бу ўтганюз йилликда ер ости резервуарларидан чиқариб олинган сув миқдоридан 100 марта кўп.\nБМТмаълумотларига кўра, бугунги кунда Ер аҳолисининг 40 фоизи фавқулодда чучук сув етишмовчилиги шароитидаяшамоқда. Ҳозир олимлар томонидан кашф этилган захиралар ушбу муаммони ҳал этиши мумкин. Тўғри,тадқиқотчилар бунинг учун қимматга тушадиган ва мураккаб сув остида бурғулаш ишлари талаб этилишиниайтмоқда.